
1. Ladkiyo'n Ki Baghaawat? Asbaab o llaaj 


Har shaqs jaanta hai ke is waqt nizam e aalam har maidan mein saqht inteshaar ka shikar hai, har taraf ek 
khalfshar barpa hai. Siyaasi taur par dekha jaae to duniya ke har goshe mein ajeeb sa izteraab paaya jaata hai. 
Har saheb e baseerat ye dekh raha hai ke duniya ke nizam siyasat ka mustaqbil saqht tareek hai. Nizam e 
iqtesad, nizam e siyasat se kuch behtar nahi, kasad bazaar aur mehngaai apne urooj par hai. Ghar ka har fard 
kamaa raha hai, phir bhi gharelu zaruriyat poori nahi ho rahi hain. Badi badi aalami tijarati companiya’n thap 
ho rahi hain, ijtemaai aur muasherati nizam bhi nizam e siyasat o iqtesaad se kuch behtar nahi hai. 

Logo’n se ijtema aur iqhlaas naped hote jaa rahe hain. Muashre mein baahami talluqaat sirf zaati maslehat ki 
buniyad par istewaar hain, maslehat baini logo’n ka shear banti jaa rahi hai. Hamdardi, silaa rehmi aur lillah 
fillillah dosti baraae naam reh gai hai. Kitne aise log hain jo apne qareeb tareen rishtedaaro’n ke naam tak nahi 
jaante, muslim o ghair muslim muashre mein jinsi be-raah rawi tashweesh-naak balke khatarnaak soorat 
iqhteyar kar chuki hai. Bahu, Beti ke sath zina aur zina bil jabr ke waqeaat mein ghair mamuli izaafa hua hai, 
paalne posne waale waledain se ladko’n aur ladkiyo’n ki baghawat aam dastur ban chukka hai. Ek aqhbari report 
ke mutabiq Saudi Arab jaise mulk mein bhi aise haadsat khatarnaak soorat iqhteyar kar chuke hain. Gharse 
bhagne wale ladko’n aur ladkiyo’n ki ta’adaad 3285 tak paho’nch gai hai, jinme se 850 ladkiya’n hain.1 Aaj se 
kai saal qabl America mein ek report ke mutaabiq rozana 1900 ladkiyo’n ki asmatdari hoti hai. 1 2 Har 40 aur 45 
second mein ek zina bil jabr aur sitam baalaa e sitam ye ke in mein (20%) ladkiya’n khud apne walid ki hawas 
ka shikar banti hain aur (26%) deegar qareebi rishtedaaro’n ki hawas aur (51%) ghar mein aamad o raft rakhne 
waale afraad ka aur baaqi sirf (4%) reh jaata hai, jiske karne waale namalum log hain. 

Alami paimaane par jinsi beraah rawi mein izaafa, aghwa aur zina bil jabr ke waqeaat is qadr kasrat se ho rahe 
hain ke hukumat ke liye ye ek mas-ala bana hua hai. Baaz hukumato’n ne iske tadrak ke liye muqhtalif 
tadbeere’n iqhteyar ki hain, Hindustani hukumat ne aurato’n ke liye apne difaa ki khatir ladkiyo’n ko tarbiyat 
dena shuru ki hai. Bombay University ne baaz khaas qism ke libas par pabandi lagaa di hai. Waghaira waghaira. 

Ahle qalam aur danishwar hazraat, islaah e ehwaal ki khatir apni apni raae pesh kar rahe hain. Koi wasaael 
a’alaam (zaraae ablaagh ya media) ko zimmedaar tehra raha hai, koi waledain ki saqhti sabab bata raha hai, 
kisi ne gandi zehniyat aur behmiyat ko murid e ilzam tehraaya hai. Ye sab bate’n apni jagah sach aur Muslim 
hain, lekin haq ye hai ke ye saari cheeze’n ek qanuni haisiyat rakhti hain, in buraiyo’n ki asal wajah kya hai? 
Iski taraf tawajje nahi di jaa rahi hai. 

Qaraeen Ikram! Saheeh baat ye hai ke ladkiyo’n ki waledain se baghawat aur jinsi beraah rawi ki asal wajah 
deen e haq se doori, ghair sharai nizam e taleem, muqhtalif maidaano’n mein mard o zan ka iqhtelat, aurato’n 
ki azaadi aur baccho’n ki saheeh islami taleem se doori hai. Lekin bad-qismati se in asbaab ki taraf na to 
hukumat tawajje de rahe hai aur na maqaala nigar hazraat hi 3 in asbab ko samajh kar koi hai pesh kar rahe 
hain. 

Biradaraan e Islam! Aaiye zara ye dekhe’n ke Islam ne muashre ko is beraah rawi aur baghawat se bachane ke 
liye kya iqdamat kiye hain? Jinhe qubool na karke hamara muashra khusoosan aur aalami muashra umooman is 
modh par paho’nch chukka hai ke ise barbaadi se bachaane ki koi soorat nazar nahi aarhi hai. 


1 Roznaama Ar Riyadh Date: 26/4/1427 

2 Ye adaad o shumaar to in zina bil jabr ke baare mein hain, jo report 

hote hain aur jo report hi nahi hote ya jo zina bil razaa hote hain iska 
andaza khud kar le'n ke ye hazaaro'n mein nahi, laakho'n mein ho'nge. 


3 Isse murad aqhbaaro'n mein likhne waale qalamkaar sahafl hain. 
Warna ahle ilm ne is mauzoo par wohi kuch likha hai, jise main aapke 
saamne pesh kar raha hu'n. 

Qaraeen Ikram! Jab ham Quran e Majeed aur Hadees e Rasool XjiL ne nazar daalte hain to malum hota hai ke 
Islam ne is qism se bachne ke liye kuch musbat (tameeri) iqdaam pesh kiye hain aur kuch manfi (hifaazati) 
iqdaam. Doosre lafzo’n mein ye keh sakte hain ke har ghairat-mand baap aur zimmedaar ko chhahiye ke apne 
muashre ko buraiyo’n se paak saaf rakhne ke liye aur apne baccho’n ko baghawat se bachaane ke liye kuch 
buniyadi ehkaam par amal kare’n. Iska ehtemaam kare’n aur in sharai pabandiyo’n ka lehaz rakhe’n aur kuch 
mamnua kaamo’n se parhez kare’n aur in pabandiyo’n ko chhodh kar shatar bemahar na ban jaae’n. 

Agar kisi muashre ke samaji karkun aur danishwar hazraat chhahte hain ke inka muashra pur-amn aur paak saaf 
rahe. Agar ghairat-mand maa’n baap chhahte hain ke inki ladkiya’n aur ladke inse baghawat na kare’n aur inhe 
wo din na dekhna pade ke muashre mein inke liye sar chupaane ki jagah baaqi na rahe to inhe in talimaat e 
ilaahiya par laazeman amal karna hoga warna jab chidiya’n chug jaae’n khet to pachtaane se kuch haasil nahi 
hota. 

2. Ta'ameeri (Musbat) Iqdaam 

1. Taqwa Aur Khauf e llaahi Paida Karna 

Iska mafhoom ye hai ke koi bhi kaam karte waqt Allah Tabaarak o Ta’ala ko apne sath mane ke mere har kaam 
par wo mera muhaseba karega. Ye yaqeen insan ko kisi kaam ke karne ya isse rukne ke liye intehaai ahem hai. 
Irshad e Baari Ta’ala hai: 

Aye Eman Waalo! Agar Turn Allah Ta’ala Se Darte Rahe To Allah Ta’ala Tumhare Liye (haq o baatil mein) Farq 
Karne Ki Badi Quwwat Banadega Aur Tumse Tumhare Gunah Door Kardega Aur Tumko Baqsh Dega Aur Allah 
Ta’ala Bade Fazal Waala Hai. 4 

Is ayat mein taqwa ke 3 fawaed bayan hue hain, jinme sabse pehla faaeda ye hai ke Allah Ta’ala tumhe furqan 
ataa farmaega, yaani tumhare andar aisa mlka paida karega ke turn iske zariye se haq o baatil, nafa o nuqsaan, 
hidayat o zalaalat aur tahaarat o ghilaazat mein farq karloge, nez shaitan ke raaste aur Rahman ke raaste mein 
tameez karloge jiski wajah se turn shaitan ke shar se mehfooz rahoge. Irshad e Baari Ta’ala hai: 

Haqeeqat Mein Jo Log Muttaqi Hain Inka Haal To Ye Hota Hai Ke Kabhi Shaitan Ke Asar Se Koi Bura Khayal Agar 
Inhe Choobhi Jaata Hai To Wo Fauran Choo’nke Ho Jaate Hain Aur Phir Inhe Saaf Nazar Aaane Lagta Hai (ke 
inke liye saheeh tareeq kaar kya hai) 5 

Yaani jab bhi shaitan inhe kisi ghalat kaam par ubharta hai, kisi ajnabi aurat ki taraf ghalat nazar uthaane ki 
dawat deta hai, zina aur iske asbaab ki taraf raghbat dilaata hai to wo fauran Allah ko yaad kar ke iske shar se 
mehfooz reh jaate hain. Sochne ki baat hei ke ek taraf Hazrat Yusuf ^ jawa’n saal the, ghair shaadi shuda 
the aur ghulami ki zindagi basar kar rahe the (jo apne maalik ke hi taabe farman hota hai) aur doosri taraf 
azeez misr ki jawa’n saal biwi apne aap ko khud pesh kar rahi hai, tanhai hai aur inki taraf jinsi raghbat se badh 
rahi hai. Aise pur-fitan mauqe par aaqhir wo kaunsi cheez thee, jisne inhe zina se mehfooz rakha? Kya Fazal 
llaahi ke sath khauf llaahi aur taqwa ke alaawa koi cheez thi jo Hazrat Yusuf fiuJ' ^ aur zina ke darmiyan 
haael ho rahi thee? Hargiz nahi! Balke wo sirf taqwa hi tha jisne inhe is azeem azmaaesh mein saabit qadam 
rakha. 

Yehi wo taqwa hai jise Islam ne apne maanne waalo’n mein jaa-gazeen karna chhahta hai, chunache Hazrat 
Abdullah bin Maghfal ^ Ail bayan karte hain ke Rasool AllahXstt ki amad se qabl ek aurat zina ka pesha 
karti thee. Rasool Allah XjiL ne jab Makkah Mukarrama mein Islam ki dawat pesh ki to wo bhi Islam mein daqhil 


4 Surah Anfaal: 29 


5 Surah Araaf: 201 

hogai. Jahiliyat mein kisi mard se iske talluqat the, lekin bafazal llaahi wo bhi Musharraf ba Islam hogaya. 
Dono’n ke Islam laane ke baad ek baar jab mard ne aurat ki taraf apna hath badhaana chhaha to is mubaarak 
bibi ne ye kehte hue apne aap ko bacha liya: Taherjaao, kyou’nke Allah Ta’ala ne ab shirk ka khaatma kar diya 
aur Islam ka daur aagaya (aur ab is qism ke gande kaamo’n ki gunjaaesh nahi rahi) 6 

Sawal ye hai ke agar Allah Ta’ala ka taqwa aur iska khauf daamangeer na hota to wo aurat aur wo mard jinki 
saabeqa zindagi buraai mein guzar rahi thee is taraf dobaara kyou’n na palate? 

Taqwe ka doosra faaeda ye hai ke saabeqa gunaho’n se khulaasi mil gai aur teesra faaeda ye bayan hua hai ke 
jab maghfirat ka parwaana mil gaya to goya ye keh diya gaya ke saabeqa ghalatiyo’n se ab turn paak saaf ho, 
aainda ehtiyaat se kaam lena, yehi taqwe ka khulaasa hai. 

2. Fitrati Ghairat Ko Bedar Kama 

Islam ki taleem ye hai ke har musalman doosre musalman bhai ke liye khair o bhalai ka jazba apne dil mein 
rakhe aur har qism ke shar aur buraai se jis tarha khud door rehna pasand karta hai isi tarha doosro’n ko bhi 
bachaae. Chunache Rasool AllahXsfe ne farmaya: Turn mein se koi shaqs is waqt tak (kaamil) momin nahi ho 
sakta, jab tak ke apne bhai ke liye khair ki wohi pasand na kare jo khud apne liye pasand kar raha hai. 7 

Ek doosri hadees mein irshad e Nabawi hai: Jo apne liye pasand karte ho wohi (bhalai) logo’n ke liye pasand 
karo to sacche musalman ban jaaoge. 8 

Haali rah ne kya khoob kaha: 

Ye Pehla Sabaq Thaa Kitab e Hudaa Ka Ke Hai Saari Maqhluq Kumba Khuda Ka 
Wohi Dost Hai, Khaliq Doosra Ka Khalaaeq Se Hai Jisko Rishta Wilaa Ka 

Yehi Hai Ibaadat, Yehi Deen o Eman 
Ke Kaam Aae Duniya Mein Insan Ke Insan 

Maqsad ye hai ke jab insan apne bhai ke nafa o nuqsan ko apna nafa o nuqsan samjhega, apne bhai ki bahen 
beti ko apni bahen beti tasawwur karega to jab bhi iske dil mein koi napaak jazba uthega wo fauran ise dabaa 
dega aur koi amali iqdam karne se qabl baar baar sochne par majboor hoga ke ye aisee nazeba harkat hai ke 
jise koi bhi fard o bashar pasand nahi karta. Darj e zail hadees e Nabawi mein insan ke isi jazbe ko ubhara 
gaya hai aur iski fitrati ghairat ko jagaaya gaya hai, chuna-che mash-hoor Sahabi e Rasool Hazrat Abu Imaama 
Ail bayan karte hain ke ek naujawaan Nabi ki khidmat mein haazir hua aur arz kiya: Aye Allah ke 
Rasool Xs&i Aap mujhe zina ki ijaazat de deejiye, ye sunkar log iski taraf mutawajje hue aur ise jhidakne lage, 
Aap Xsfc ne logo’n ko mana farmaya aur naujawan se farmaya ke mere qareeb aajao, chuna-che wo Aap Xjfe 
ke qareeb aakar baith gaya, Aap Xsfe ne poocha: Kya turn zina ko apni maa’n ke liye pasand karte ho? 

Isne jawab diya: Aye Allah ke Rasool main aap par qurab jaaou’n, Allah ki qasam! Mujhe ye pasand nahi 
hai. 

Aap ne farmaya: Isi tarha log sabhi apni maaou’n ke liye pasand na kare’nge, Aap ne phir poocha: Kya 
turn ise apni beti ke liye pasand karte ho? 

Isne jhat se jawab diya: Aye Allah ke Rasool ,£21=! mein aap par qurban jaaou’n, Allah ki Qasm! Mujhe ye pasand 
nahi hai. 


6 Saheeh Ibne Hibban 1/7 PI 73 H2911, Mustadrak Haakim: 8133 

7 Saheeh Buqhari, Kitab ul Eman H13, Musnad Ahmad V20 P394 

H13146 


8 Saheeh Sunan Tirmizi Abwab az Zohad H2305 

Aap Xsfe ne farmaya: Log bhi zina ko apni betiyo’n ke liye pasand nahi kare’nge. 

Aap Xsfe ne phir farmaya: To kya turn apni bahen ke liye zina pasand karte ho? 

Isne jawab diya: Main aap par qurban jaaou’n, Allah ki qasm! Main ise pasand nahi karta. 

Aap ne farmaya: Aur log bhi apni behno’n ke liye ye pasand nahi kare’nge. 

Aap ne mazeed sawal farmaya: Kya turn apni phuphi ke liye zina ko pasand karte ho? Isne mujhe diya: 

Mujhe Allah aap par qurban karde, iski qism! Main ise pasand nahi karta. 

Aap Xsfe ne farmaya: Aur log bhi zina ko bhi phoophiyo’n ke liye pasand nahi kare’nge. 

Aap ne isse (mazeed) poocha: Kya tu is kaam ko apni khaala ke liye pasand karta hai? 

Isne jawab diya: Allah Ta’ala mujhe aap par qurban karde, iski qasam! Main ise apni khala ke liye bhi pasand 
nahi karta. 

Aap ne farmaya: Aur log bhi is kaam ko apni khala ke liye pasand nahi kare’nge. Iske baad Aap ne 

apna dast e mubaarak iske sar par rakha aur farmaya: Aye Allah! Iske gunah maaf karde, iske dil ko paak karde 

aur iski sharamgaah ko mehfooz farma. 9 Hazrat Abu Imaama (rz) kehte hain ke iske baad wo naujawaan kisi 
gunah ki taraf mutawajje nahi hota tha. 

Hadees ka mafhum bilkul wazeh hai ke jab turn is ghaleez kaam ko apni maa’n, bahen, aur beti waghaira ke 
liye pasand nahi karte to doosro’n ki maa’n, bahen aur beti ke liye kyou’nkar pasand karte ho, balke tumhe 
chhahiye ke har musalman hatta ke har insan ki bahen beti ki izzat ka paas o lehaz rakho, ye hadees Imam Ibne 
Jareer rah ne bhi riwayat ki aur iske aqhir mein ye izaafa bhi hai: Chuna-che jis cheez ko Allah naa pasand karta 
hai ise turn bhi na pasand karo aur apne bhai ke liye bhi wohi cheez pasand karo jo apne liye pasand karte ho. 10 

Qaraeen Ikram! Ye badaa ahem nukra hai aur Hakeem ul Ambiya Hazrat Muhammad Musatafa ki ye umda 
taleem hai, jise tamaam logo’n mein aam karne ki zarurat hai. Kaash! Hamare muashre ke wo log jinka kaam 
hi logo’n ki izzato’n par daaka daalna hai, is farman e Nabawi par ghaur kar lete aur logo’n ki izzat o 
namoos par hamla aawar hone ki bajaae iski hifaazat karte kyou’nke ye khud inki apni izzat o namoos ki hifaazat 
ka raasta hai. 

3. Shaadi Ka Hukam 

Shariat ne is silsile mein teesra taamiri qadam ye tuhaaya hai ke jab bacche baaligh ho jaae’n to goya wo shadi 
ke marhala mein paho’nch chuke hain. Ab inki shadi kar deni chhahiye, kyou’nke awwalan to ek shadishuda 
shaqs khuwah mard ho ya aurat, jab apne shareek e hayat ke sath zindagi guzar raha hoga to iski jinsi shehwat 
qabu mein hogi. Saaniyan jab kabhi jinsi shehwat ka ubhaar hoga to ise poora karne ka halaal raasta maujood 
hoga. Chunache Rasool Allah^sfe ne is nukte ki wazaahat karte hue farmaya hai: Aurat shaitan ki shakal mein 
saamne aati hai aur shaitan ki surat mein wapas jaati hai, is liye agar koi shaqs kisi aurat ko dekhe jo ise 
mutassir kar de to apni biwi ke paas aakar apni zarurat poori kar le kyou’nke is tarha iske nafs mein jo shehwat 
ubhari hai khatam ho jaaegi. 11 

Ek doosri riwyaat mein hai: Jab turn mein se koi kisi aurat ko dekhe jiska manzar ise mutassir karde to ise 
chhahiye ke apni biwi ke paas jaae kyou’nke iske paas bhi wohi cheez hai jo iske paas hai. 12 


11 Saheeh Muslim, Kitab un Nikahaah: H1403 (3407), Musnad Ahmad 
l >22 P407, H14537 

12 Saheeh Sunan Tirmizi, Abwaab ar Raza: H1158, Al Silsilah /As 
Saheeha: 235 


9 Saheeh Musnad Ahmad V36 P545 H22211, Silsila Ahadees as 
Saheeha 370 

10 Al Fathur Rabbani V16 P17, As Sunan Kubra by Baheqi: 18507 

Is amar ki ehmiyat ke pesh e nazar shadi ke silsile mein shariat ne logo’n ko 3 hidayaat di hain. Aaj inhi hidayaat 
par amal na karne ki wajah se hamara muashera jinsi beraah rawi ki daldal mein phansta chala jaa raha hai aur 
main samajhta hu’n ke ladkiyo’n ki baghawat ki bahot badi wajah yehi hai: 

1. Shadi ki targheeb aur baaz halaat mein ise waajib qaraar diya hai. 

2. Shadi ke muamelaat ko asaan se asaan tar karne ki targheeb di hai. 

3. Balooghat ke baad se lekar aaqhri umar tak ki si umar mein shadi par pabandi nahi rakhi hai. 

Shadi ke bare mein targheeb se mutalliq Allah Ta’ala ka irshad hai: 

Tumme Se Jo Mard Aur Aurat Be-Nikah Hain Inka Nikah Kardo Aur Apne Nek Baqht Ghulamo’n Aur Laundiyo’n 
Ka Bhi Agar Wo Muflis Ho’nge To Allah Ta’ala Inhe Apne Fazal Se Ghani Kardega Allah Ta’ala Kushadgi Waala 
Aur llm Waala Hai. 13 

Rasool Allah ne naujawaan’n ko muqhatib karte hue farmaya: Aye naujawaano’n ki jamaat! Turn mein jo 
sahib e istetaa-at ho wo shadi karle, kyou’nke shadi nazare’n neeche rakhne aur sharamgaah ki hifaazat ka 
zariya hai aur jiske paas shadi ki istetaa-at na ho, ise roza rakhna chhahiye, ys iski shehwat ki tezi ko kamzor 
kardega. 14 

Hadees ka mafhoom bilkul waazeh hai ke sahdi insan ke liye bad-nigaahi (jo shehwat ki ibtedaai manzil hai) aur 
Zina (jo shehwat ki aaqhri manzil hai) se bachaao ka zariya hai. 

Rasool Allah ne ladkiyo’n ke auliyaa e umoor ko bhi yehi hukam diya hai: Jab tumhare paas (tumhari ladki 
ka haath maangne ke liye) koi aisa shaqs aajaae jiske deen o aqhlaaq se turn raazi ho to ise apni ladki ki shadi 
kardo, agar turn logo’n ne aisa nahi kiya to zameen mein fitna o fasaad hoga. 15 

Yaani tumhari nazar deen par na rahi aur turn duniyavi mafaad par nazare’n jamaae rahe to bahot si aurate’n 
aur mard be-nikah reh jaae’nge jisse muashre mein be-raah rawi, zina bil jabr, jins parasti aur aghwa ke 
waqeaat kasrat se pesh aae’nge aur aahista aahista muashra qatal o gharat giri ka bazaar ban jaaega. 

Aaj har deeda ibrat nigah rakhne waala shaqs mushaheda kar raha hai ke jabse musalman’n ne is irshad e 
Nabawi se rugardaani ki hai is waqt se muashre mein Zina, Gharse faraar aur Waledain se baghaawat ke 
waqeaat kasrat se pesh aa rahe hain. 

Shadi se mutalliq islam ne doosri hidayat ye di hai ke fuzool kharchi aur ghair zaroori aqhrajaat se parhez kiya 
jaae, zaujain ya inke auliya e umoor ko is baat ki talqeen ki gai hai ke ek doosre se aisa mutalba na kare’n jo 
iske liye bojh ho. Rasool AllahXsfe ka irshad hai: Behtareen nikah wo hai jo sabse ziyaada asaan ho. 16 

Nez farmaya: Kisi aurat ki mangni ka asaan hona, maher ka halta hona aur raham ka asaan hona 17 iske baabarkat 
hone ki daleel hai 18 . 

Iske bar-aks jis aurat ki mangni aur shadi par jis qadar ziyaada kharch ho, hamal aur wilaadat ke mauqe par 
pareshan kun ho, wo iske siyah-baqht hone ki daleel hai, jaisa ke khud raawi e hadees Hazrat Urwah bin Zubair 
Ait Ail ne iski saraahat ki hai, chunache ye hadees bayan karte hue inho’n ne farmaya: aur main apni taraf 
se kehta hu’n ke aurat ki mangni ka mushkil hona, maher ka ziyaada hona aur raham ka mushkil hona iske siyah- 
baqht hone ki daleel hai. 


13 Surah Nur: 32 

14 Saheeh Bukhari: Kitab an Nikah, H5066 & Saheeh Muslim: 1400 
(3398) 

15 Hasan, Sunan Tirmizi: Abwab an Nikah, H1074 & Ibne Majja: 1967 


16 Saheeh, Sunan Abu Dawood: Kitab an Nikah, H2117, Saheeh ibne 
Hibban: 4072 

17 Hasan, Musnad Ahmad: V41 P27, H24477 & Ibne Hibban: 4095 

18 Isse muraad hamal o wilaadat mein sahoolat aur asaani hai. 

Ek aur hadees mein irshad e Nabawi haf: Sabse ziyaada baa-barkat nikah wo hai jo kharch ke lehaaz se 
asaan ho. 19 

Aaj har shaqs dekh raha hai ke bataru kharch shadi ke maamle ke mushkil hojaane aur kharch ka bojh 20 badh 
jaane ki wajah se kitne hi naujawaan hai jo ghalat raasta iqhteyaar karne par majboor ho gae hain aur kitni hi 
naujawan ladkiya’n hain, jinho’n ne apne waledain aur khandan se baghawat karke faraar iqhteyar kar l iya 
hai. Ya phir ‘call girl’ ka role adaa kar rahi hain, alaawa azee’n khufiya ishq o ma’ashqa, zina, lawaatat, sahaaq 
(chapti ladaana) aur deegar ghair aqhlaaqi umoor o ghair fitri afaal hamare muashre ka hissa ban chuke hain, 
isme bahot bada daqhal shadi ke maamle ka mushkil aur mehnga hona hai. 

Shadi ke silsile mein shariat ne teesri hidayat ye di hai ke islam me balooghat ke baad shadi ke liye ki si waqt 
aur umar ki qaid nahi hai aur naahi ye koi shart hai ke ek baar to shadi karli jaae, lekin jab chand saalo’n ke 
baad ek do bacche ho jaae’n aur biwi ka inteqaal ho jaae ya kisi wajah se biwi azwaaji talluqaat ke qabil na 
rahe to dobaara shadi na ki jaae. Nahi! Aisa hargiz nahi hai, balke Islam ne shadi ke baare mein khuli azaadi di 
hai ke hasb e zarurat o haajat har shaqs khuwah wo apni umar ke kisi bhi hisse me ho shadi kar sakta hai, balke 
ise shadi kar leni chhahiye. Kyou’nke isme tarfain ki iffat o paakdamani hai, albatta ye zaruri hai ke shadi ke 
adaab o wajibaat ko mahooz rakha jaae. 

Allah Tabaarak o Ta’ala ka irshad hai: Turn Mein Se Jo Mard Aur Aurate’n Be-Nikah Hain Inka Nikah Kardo Aur 
Apne Nek Baqht Ghulamo’n Aur Laundiyo’n Ka Bhi. Agar Wo Muflis Ho’nge To 
Allah Ta’ala Inhe Apne Fazal Se Ghani Kardega, Allah Ta’ala Kushadgi Waala Aur llm Waala Hai. 21 

Is ayat mein ha raise shaqs ki shadi kardene ka hukam hai jiske sath iska rafeeq e hayat nahi hai, khuwah wo 
mard ho ya aurat, khuwah wo pehle se shadi shuda ho ya kuwaara, yaha’n na to kisi umar ki qaid hai naahi waqt 
ki, balke har us shaqs ke liye shadi ka hukam hai jo iska zaruratmand ho aur iske sath iska rafeeq e hayat naa 
ho. Mazeed is baat ki bhi wazaahat hai ke foqhr o ghurbat ko is baare mein haael nahi hona chhahiye, balke 
Allah Ta’ala par etemaad karke har saaheb e haajat ko ye qadam uthaa lena chhahiye. Ain mumkin hai ke Allah 
Ta’ala shadi ki barkat se iske foqhr o faaqa ko maldaari aur kushadgi mein tabdeel karde. 

Iski taeed Rasool Allah Xsfc ke is farman se bhi hoti hai: 3 qism ke log wo hain jinki madad Allah Ta’ala par 
waajib hai. 

i. Allah ki raah mein jihaad karne waala. 

ii. Shadi karne waala jo iffat o paak baazi ka khuwaha’n ho. 

iii. Aur wo Ghulam jo apna badal e makaatib adaa karna chhahta ho. 22 

Ham apne aslaaf ki zindagi dekhte hain to maloom hota hai ke wo is baare mein bilkul hi saadah waarid hue 
the, khususan is ummat ka sabse Afzal halqa, Sahaba Ikram (Rizwan) ke yaha’n na koi takleef thi aur naahi 
shadi ke baare mein koi haya mane thi, na kisi umar o waqt ka lehaaz rakhte the. Balke hasb e haajat o zarurat 
shadi ke liye qadam badha dete the, kyou’nke inke nazdeek ahem cheez apni izzat o asmat aur deen ki hifaazat 
thi. Is liye inke yaha’n baghair kisi khaas majburi ke kisi shaqs ka baghair shadi ke zindagi guzaarna bade aib ki 


19 Musnad Ahmad V41 P75, H24529 & Shobul Eman: 6146 bariwayat 

Ayesha j ye riwayat agarche sanadan Zaeef hai, lekin 

saabeqa dono'n hadeeso'n se iski taeed hoti hai, is liye isse istefaada 
kiya gaya hai. 

20 Ye aisa mauzoo hai jiske nuqsanaat ko aaj muashre ka harfard 
mehsoos kar raha hai aur hukumati sateh par bhi iske khilaf koshishe'n 
ho rahi hain, jaise Saudi Arab mein baaz qabaail ke yaha'n maher ki 
raqam khaas taur par muqarrar hai ke isse ziyaada nahi diya jaa sakta, 
Pakistani hukumat ne khule aam aur madaan mein dawat e walima 
par pabandi lagaadi hai waghaira waghaira. 


Lekin fil-waqea mas-ala ka asal hai ye hai ke har shaqs apne zameer ko 
awaaz de aur muashre mein aisi rusumaat ki wajah se aaane waali 
kharabiyo'n ke nataaej par tawajje de to islah bahot asaan ho sakti 
hai. Ye baat saheeh hai ke ye kaam itna asaan nahi hai, lekin phir bhi 
kisi ko to pahel karni hogi, agar ahle ilm hazraat aur muashre ke sar- 
karda log aage badhe'n to kaam asaan ho jaata hai, kyou'nke aam 
logo to chhahe'n na chhahe'n. Peeche chal padte hain misaal nahi ban 
sakte. 

21 Surah Nur: 32 

22 Hasan, Musnad Ahmad V12 P379, H7416 & Ibne Majja: 2518 

baat samjhi jaati thi. Balke har aisa shaqs khuwah wo mard ho ya aurat jo qudrat ke bawajood shadi na karta 
tha wo mashkook nigaaho’n se dekha jaata tha, chand namoone mulaheza ho’n: 

a. Mash-hoor tabai Hazrat Saeed bin Jubair ^ Ai j kehte hain ke Hazrat Abdullah bin Abbas <*■ A>i ^ j 
ne mujhse poocha ke tumne shadi karli? Maine jawab diya: Nahi. Hazrat Abdullah bin Abbas asc. Ai 

ne farmaya: Tumhe chhahiye ke turn shadi kar lo kyou’nke is ummat ka sabse Afzal shaqs (yaani Rasool 
AllahAfe ) sabse ziyada biwiyo’n waale the. 23 

b. Hazrat Abdullah bin Masood <*■ Ail kehte the ke agar meri umar ka ek din bhi baaqi ho to main 
chhahu'nga ke is raat bhi meri koi biwi ho. 24 

c. Ibrahim bin Maisrah kehte hain ke mujhse taous ne kaha: Turn shadi karlo warna main tumhare baare 

mein wohi kahu’nga jo Abu Az Zawaaed se Hazrat Umar <*■ Ail ^jne kaha tha, Hazrat Umar Ai ^j 

ne kaha tha ke tumne shadi nahi ki to iska maani ye hai key aa to turn mardaana taaqat nahi rakhte ya 
phir gunah karte ho. 25 

Kutub e hadees aur salaf ki seerat o taraajib mein is qism ke aqwaal kasrat se paae jaate hain, jinke tafseeli 
zikar ki yaha’n zaroorat nahi hai. Yaha’n sirf ye waazeh karna hai ke Islam mein balooghat ke baad shadi ke 
liye kisi umar aur waqt ki qaid nahi. Balke saara maamla haajat o zaroorat aur istetaa-at par munhasir hai. 

Badqismati se in waazeh talimaat ke bawajood hamare yaha’n log 2 ahem ghalatiya’n karte hain, jinke nateeje 
mein muashra buri tarah fahhashi o buraai ki daldal mein phansta jaa raha hai: 

1. Mard o Aurat ki shadi mein ghair mamuli taqhair se kaam liyaa jaata hai, chunache agar koi ladi 20 saal 
ki umar mein aur ladka 23-24 saal ki umar mein shadi kar leta hai to log ye kehte hain ke isne shadi 
karne mein jaldi se kaam liya hai, balke walidain umoomi taur par is umar mein apne baccho’n ki shadi 
ke baare mein sochte hi nahi. Mujhe ek 19 saala ladki ke baare mein malum hua hai ke isne ghar waalo’n 
se shadi ki khuwahish zahir ki to iske ghar waalo’n par to goya qayaamat toot padi, sabne saqht naraazi 
ka izhaar kiya, isse baat karna tark kar diya aur ek bhai ne to ise maarna chhaha aur kehne laga ke 30- 
30 saal ki ladkiyan padi hain aur wo shadi nahi kar rahi hain aur tu kal ki bacchi shadi karna chhahti 
hai! 

Subhaanallah! Dekhe’n ke muashra kis etebaar se soch raha hai? 

Qaraeen Ikram! Is taqhair ka ek mantiqi, fitri aur wazeh nateeja ye hai ke naujawaan khuwah mard ho ya 
aurat, agar wo shadi mein taqhair kar raha hai to iska matlab ye hai ke wo apni fitri zarurat poori karne ke 
liye koi ghalat raasta iqhteyar kar raha hai, khuwah iski koi bhi soorat ho ya apni fitri zaroorat ko dabaa kar 
sehat ka kabaad kar raha hai aur ye dono’n hi khatarnaak hain. 

Qareen Ikram! Ye mera zaati khayal nahi, balke ghair Muslim danishwar aur naujawaan’n ke maamelaat se 
dilchaspi rakhne waale hazraat bhi iska iqraar karte hain. Chunache mash-hoor Hindi aqhbar ‘Dainik 
Jaagran’ jo Hindustan ke muta’addid shehro’n se shaae hota hai. Iske 28 th October 2006 ke shumare mein 
ek mazmoon shaae hua tha, jiska unwaan tha. ‘Der se shadi’, is mazmoon ki likhne waali khatun hain jinka 
naam ‘Simla Patil’ mazkoor tha. Is mazmoon mein der se shadi aur iske asbaab se mutalliq is khatoon ne 
badi qeemti guftagu ki thi, der se shadi ke muta’addid asbaab ka zikar hai, jinme sabse pehla sabab ye 
mazkoor hai ke ziyada naujawaan ladke ladkiya’n kam umar hi mein jinsi talluqaat qaaem kar chuke hote 
hain aur jab azaadi se inhe apni shehwat raani ki jagah mil jaati hai to shadi ke bandhan mein bandhna 
kyou’n gawaara kare’nge? 26 


23 Saheeh Bukhari: Kitab an Nikah, H5069, Sunan Saeed bin Mansoor: 
494 

24 Musannafibn Abi Shaiba: V4 P129, Musannaf Abdur Razzaq V6 P170 


25 Sunan Sayeed bin Mansoor: 491 & Musannaf Abdur Razzaq V6 P170 

26 Dainik Jaaran, Saturday 28 th October 2006, Zameema Banaam 
Sangeeni Pl-3 

a. Shadi ke baare mein doosri ghalti ye hoti hai ke agar koi mard ya aurat 40 saal ke qareeb ho aur iska 
shareek e hayat wafaat paa jaae to iske liye shadi karna bahot bada aib samjha jaata hai, hatta ke khud 
iske maa’n baap aur bhai waghaira ise pasand nahi karte, jabke shadi se bachne ki wajah se bahot bure 
nataaej saamne aate hain, jin mein se 2 nateeje bahot aam hain: 

i) Aqhlaqhi buraiyo’n ki kasrat, khaas kar mardo’n ki taraf se, chunache Bahu, Beti aur deegar mohrim 
ke sath zina ke jo ghinaaune waqeaat pesh aa rahe hain, agar aap in waqeaat par ghaur kare’n to 
umoomi taur par aapko aise log mile’nge ke zaani ki haalat bil umoom 2 surato’n se baahar na hogi: 

a) Awwal: Iski biwi ka inteqaal ho gaya aur isne doosri shadi nahi ki. 

b) Duwwam: Basaa auqaat aisa hota hai ke biwi qurbat nahi chhahti, jabke khawind mein quwwat 
aur taqaaza maujood hota hai. 

Aur ye bhi wazeh rah eke hamare muashre mein tadaad e azwaaj ek naqaabil e maafi jurm samjha 
jaata hai. 

2. Zehni Uljhan aur nafsiyati amraaz: 

Sach farmaya Khaaliq e Kaaenaat ne: Aur Iski Nishaniyo’n Mein Se Hai Ke Tumhari Jins Se Biwiya’n Paida 
Kee’n Taake Turn Inse Sukoon Paao’n Isne Tumahre Darmiyan Mohabbat Aur Hamdardi Qaaem Kardi, 
Yaqeenan Ghaur o Fikr Karne Waalo’n Ke Liye Ismein Bahot Si Nishaniya’n Hai. 27 

Saudi Arab ke ek mashhoor aqhbar ‘Ar Riyadh’ mein Germany aur Misr ke tehqiqaati shobo’n ke hawaale se ek 
report chapi hai, jisse mere saabeqa daawe ki taeed hoti hai. Chunache is tehqeeq mein mazkoor hai ke jo log 
apni shareek e hayat ke sath zindagi guzarte hain khuwah mard ho’n ya aurat inki nafsiyaati sehat in logo’n ke 
muqable mein kahee’n acchi hoti hai, jo akele zindagi guzargte hain, is tehqeeq mein mazeed ye bhi mazkoor 
tha ke shadi jis qadar jald ki jaae, Blood Pressure, Heart Problem, Damaaghi bimaari ka ehtemaal isi qadar kam 
hota hai. 28 


27 Surah Rom: 21 


28 Jareeda Ar Riyaadh, dated: 19 th Shaban 1427, mutaabiq 12‘ 
September 2006 ka aaqhri safha 

Manfi Iqdamaat 


3. Fawaahish o Munkiraat Ki Ashaa-at Par Pabandi 

Kisi bhi muashre mein aqhlaqi buraiyo’n kea am hone ka ek bahot bada sabab ye hota hai ke is muashre mein 
Zina aur iske mutalleqa mawad aur khabro’n ko aam kiya jaata hai, shaher ke kisi goshe mein agar koi bura 
kaam ho raha ho to muashre mein is khabar ko aam kiya jaae aur bimaar dil logo’n ko iski ittela di jaae. Quran 
e Majeed ki istelaah mein is cheez ko ‘lshaa-at e Faahesha’ se tabeer kiya gaya hai. 

Insan ki fitrat kuch aisee waqe hui hai ke jab kabhi koi aisi khabar suntan hai jo iske khuwahish ke muwafiq hoti 
hai to jaae-khabar tak paho’nchne aur iske baare mein malumaat haasil karne ki koshish karta hai. Is wajah se 
dekha jaata hai ke agar koi aurat irtekaab e faahesha se mashoor hoti hai to har bimaar dil iski taraf maael 
hota hai aur iski gali tak paho’ncna chhahta hai, isi liye Quran e Majeed ne ashaa-at e faahesha par saqht nakeer 
ki hai aur iske murtakib ko dardnaak azaab se daraaya hai, chunache Irshad e Baari Ta’ala Hai: Jo Log 
Musalmaano’n Mein Buraai Phailaane Ke Aarzumand Rehte Hain Inke Liye Duniya o Aqhirat Mein Dardnaak Azaab 
Hai, Allah Ta’ala Sab Kuch Jaanta Hai Aur Turn Kuch Bhi Nahi Jaante. 29 

Sirf isi ek ayat se andaaza lagaaya jaa sakta hai ke aisi khabre’n ya mawaad jin mein fahhashi o behayaai ki 
aam dawat ho, ise logo’n mein aam karna shariat kin azar mein kitna bada jurm hai ke inhe is duniya o aqhirat 
dono’n jagah dardnaak azaab ki dhamki di gai hai. 

Is amar ki mazeed wazaahat karte hue Rasool Allah^sfe ne farmaya: Aye Wo Logo! Jinho’n ne zuban se eman 
laane ka iqraar to kiya hai, lekin abhi eman dil mein daqhil nahi hua. Suno! Musalmano’n ki gheebat na kiya 
karo aur naahi inke oyuoob talaash karo, kyou’nke jo shaqs musalmano’n ke oyuoob ko talash karta hai Allah 
Ta’ala bhi iske aib talaash karne lage ga. Aur (jaan lo!) jiske aib Allah Ta’ala ne talash kiye, ise iske ghar mein 
ruswa karke rakh diya. 30 

Maqsad ye hai ke jab kisi musalman ka aib haq ho ya naahaq, logo’n ke saamne bayan hoga to awwalan ek 
musalman ki izzat pamaal hogi, saaniyan mareez dil aur kamzoreman log in buraiyo’n ki taraf maael ho’nge. 

Hazrat Ali Al ne farmaya: Fahash guftagu karne waala aur ise logo’n mein pahilaane waala dono gunah 
mein baraabar ke shareek hain. 31 

Hazrat A’ata ^ Al ka qaul hai: Ke jo shaqs zina se mutalliq bate’n logo’n mein aam kare ise sazaa deni 
chhahiye. 32 

Hazrat Shabeel bin Auf Ail kehte hain ke jo shaqs fahash bato’n ko aam kare, wo isi tarha gunahgar hai, 
jis tarha ke iska alal elaan irtekab karne waala gunahgaar hai. 33 

In nusoos se waze hota hai ke zina aur isse mutalleq bato’n ki ashaa-at ke mutalliq islam ki talimaat kya hain 
aur islam ne is par kis saqhti ke sath nakeer ki hai, kyou’nke insan ki fitrat hai ke jab zina ya isse mutalliq 
guftagu suntan hai to iske jinsi jazbaat josh mein aate hain aur jab kisi fahesha aurat ke baare mein ya kisi 
burai ke add eke baare mein khabar paata hai to fitri taur par ba-taqaaza e shehwat iski taraf maael bhi ho 
jaata hai. 

Yehi wajah hai ke islam ne har is amal ko najaaez o haram qaraar diya hai, jo burai phailne ka sabab banta hai, 
jaise sharab, mausiqi, aur be-pardagi waghaira aur yehi wajah hai ke Quran ne musalman aurato’n ko ghair 
muslim aur jin aurato’n ke kirdar ka ilm na ho aisi aurato’n se bhi apni zeenat chupaane ka hukam diya hai. 34 


29 Surah Nur: 19 

30 Saheeh, Sunan Abu Dawood: Kitab al Adab, H4880 & Musnad 
Ahamd: V33 P20, H19976 

31 Saheeh, Al Adab al Mufrad, H324 

32 Saheeh, Al Adab al Mufrad: 326 


33 Saheeh, Al Adab al Mufrad: 325 

34 Bahot se logo'n ko ye boat badl ajeeb mehsoos hogi ke ek aurat ka 
kisi aurat se parda karne ka kya maani hai? Lekin haq ye hai ke Quran 
e Majeed ka ye hukam badi hikmat par mabni hai, mujhe ek aurat ke 
bare mein malum hua jo zachgi ke baad aurato’n ke jism ki maalish 

Aur isi wajah se Rasool Allah;^ ne hijdo’n ko gharo’n se nikal dene ka hukam diya hai, chunache Saheeh 
Bukhari mein hai ke ek martaba Rasool Allah^sfe Hazrat Umme Salma Ai ke ghar majood the, ke Aap 
ftytf ne ek hijde ko kehte hue suna jo Hazrat Umme Salma Ai ^j ke bhai se keh raha tha ke agar Taif fateh 
hua to main tumjhe ghilaan ki beti dikhlaau’nga, jise aage dekho to isme 4 bal badte hain aur peeche se dekho 
to 8 bal padhte hain, jab Aap ftytf ne iski ye guftagu suni to farmaya: Aaj ke baad ye tumhare paas na aane 
paae. 35 

Yaani chu’nke ye shaqs namar hone ke bawajood aurato’n ke maamle mein dilchaspi rakhta hai aur aurato’n 
ke parde ki baat mardo’n ko batlaata hai, lehaza ye ashaa-at fitna ka sabab ban sakta hai, is liye isse parda 
karo aur apne paas aane se roko. 

Is islaami taleem ke bawajood aaj hamare muashre mein be hayaai o badkaari ko riwaaj dene ka kaam bilkul 
urooj par hai, mutaaddid idaare is maidan emin munazzam taur par kaam kar rahe hain aur government ki 
nigraani mein kaam kar rahe hain. 

Hamaare mahol mein jo idaare ishaa-at e fahesha ka kirdar adaa kar rahe hain, inme se baaz ye hai: 

I. Radio aur TV ka idaara, badqismati se ye dono'n idaare sirffahahs khabre'n hi nahi balke fahhashi ke amali 
mazaahir bhi pesh kar rahe hain. 

II. Club, Theater, Cinema Hall aur is tarha ke deegar jaae raqas o surood. 

III. Roznaama aqhbaraat, haftawaari aur mahaana magazine (bil-qhusoos filmi risaale aurfanni duniya se mutalliq 
risaale) 

IV. Abh to soorat e haal ye hai ke ek ghairat-mand baap koi aqhbar ya haftawaar aur mahanawar parcha khareedte 
hue is baare mein baar baar sochta hai ke ise apne ghar mein kis tarha daqhil kare? 

V. Tijarati elanaat khaas kar aurato'n ke khusoosi istemal ki cheezo'n ke elanaat. 

VI. Bade tajjub ki baat hai ke basaa auqaat kisifilm mein wo uriyaaniyat aur romansi manzar nahi hota, jaisa 
manzar tijarati elanaat mein pesh kiya jaata hai. (hairat ki baat hai ke blade ka ishtehaar tak bhi aurat pesh karti 
hai) 

VII. Filme'n, drame aur serial jo aaj har ghar tak paho'nch chuke hain. 

VIII. Zara soche'n ke jabfilmo'n mein aise a ise gaane pesh kiye jaae'nge ke: 'Jab pyar kiya to darna kya' to ladkiya'n 
aur ladke apne waledain se baghawat nahi kare'nge to phir inse aur kis cheez ki ummeed ki jaa sakti hai? 

IX. Maqhloot taleem aur ghairsharai nisaab e taleem waghaira bhi hamare muashre mein ishaa-at e fahesha ka 
kirdar adaa kar rahe hain. 

Qareen Ikram! Zaroorat is baat ki hai ke muashre ke danishwar, ghyoor hazraat is nuqte par ghaur kare’n aur 
ek pur aman aur paak muashre ki khatir fawaahish o munkiraat ke riwaj dene wlaae idaaro’n ke khilaf uth 
khade ho’n, warna baqaul ek ghair muslim danishwar ke kuch baeed nahi ke hamara mulk mukammil taur par 
jinsi beraah rawi aur zina bil jabr ka liye ek tajruba-gaah ban jaaega. 


kiya karti thi aur har aurat ke jism ki koi aisee alaamat zaroor yaad 
rakhti jo kisi ais jagah ho jaha'n aam aurato'n kin azar na paho'nch 
sake, jaise raan waghaira, phir is baat ko jaakar baaz mardo'n ko 
batlaa deti, jinese iske ghalat talluqaat hote, is tarha wo baat logo'n 


mein aam ho jaati aur nateeja yaha'n tak paho'nchta ke in pakeeza 
aur afeefa aurato'n ke shauhar inhe talaq de dete. 

3S Saheeh Bukhari: Kitab an Nikah, H5235, Saheeh Muslim: 2181 

4. Mard o zan ke iqhtelaat par pabandi 


Khud mard o zan ka iqhtelat hi fawahish o razaael ke inteshar aur ladkiyo’n ki baghawat ka ek bada aur ahem 
sabab hai, is liye shariat ne aurat o mard ke iqhtelat ko haram aur najaaez qaraar diya hai. 

Iqhtelat ka maani ye hai keg hair mohrim mard o aurat ka baaham kisi aisee jagah jama hona, jaha’n se ek 
doosre ko dekhna, apas mein guftagu karna aur choona mumkin ho. 

Sunan Abu Dawood waghair mein Hazrat Abu Usaid Ansari (rz) se marwi hai ke ek baar Rasool AllahXsfe masjid 
se bahar nikle to dekha ke raaste mein mard o zan ekatthe chal rahe hain, ye dekh kar Aap ne aurato’n se 
muqhatib hokar farmaya: ek taraf ho jaao, kyou’nke tumhare liye raaste ke wast mein china durust nahi hai. 
Tumhare liye raaste ke ek taraf chalna laazim hai. 36 

Raawi kehte hain ke ye sun lene ke baad aurate’n bilkul ek taraf ho kar diwaar se chimat kar is tarha chalti 
thee’n ke basaa auqaat inka kapda diwaar se atak jaata tha. 

Ek aur hadees emin hai ke Aap ne farmaya: Aurato’n ke liye munaasib nahi ke wo raaste ke bilkul darmiyan 
mein chale’n. 37 

Is fauri hukam ke baad Rasool AllahXsfe ne masjid se nikalte waqt aurat o mard ko iqhtelat se bachaane ke 
liye do mazeed qadam uthaae. 

Awwal : Masjid ke ek darwaze ko aurato’n ki amad o raft ke liye khaas kardiya. 

Chunche Imam Abu Dawood ^ Al a^j apni kitab As Sunan mein baab baandhte hain (Baab Etezaal An Nisaa Fil 
Masaajid A’an Rijaal) Yaani masjido’n mein aurato’n ka mardo’n se alag thalag rehne ka byaan. Phir iske tahet 
ek hadees naqal karte hain ke Rasool AllahXsfc ne farmaya: Agar is darwaaze ko ham aurato’n ke liye khaas 
kar de’n (to behtar hai) 38 

Hazrat Nafe bayan karte hain ke ye farman Nabi Xsfc se sun lene ke baad Hazrat Abdullah bin Umar (rz) apni 
wafaat tak is darwaaze se daqhil nahi hue. 

Doowam : Mard o zan ko iqhtelat se bachaane ke liye Aap ne doosra qadam ye uthaaya ke Aap khud 
namaz se farigh hone ke baad kuch der ke liye apni jagah baithe rehte aur mardo’n ko bhi hidayat dete ke wo 
bhi kuch der baith kar uthe’n taake aurate’n apne gharo’n ko wapas jaa sake’n aur raaste mein dono’n jinso’n 
ka iqhtelat na hone paae. 

Chunache Hazrat Umme Salma (rz) bayan karti hain ke ahed e Nabawi X5& mein jab aurate’n namaz se farigh 
hoti to fauran uth khadi hoti’n, Rasool AllahXsfe aur Aap ke saath namaz padhne waale mard kuch der apni 
apni jagah baithe rehte, jab Rasool Allah/fisfe apni jagah se uth jaate to mardo’n ki jamaat bhi uth khadi hoti. 39 

Saheeh Bukhari ki ek aur riwayat mein hai ke Rasool Allah jab namaz se salam pherte to aurate’n apne 
gharo’n ke liye wapas ho jaate’n aur Aap Xsfc apni jagah se uthne se pehle pehle wo apne gharo’n ko paho’nch 
chuki hoti. 40 

Is hadees ki sharah karte hue Hafiz ibne Hajar ^ Al as^ j likhte hain: Is hadees mein ek ahem faaeda ye bhi hai 
ke gharo’n ki baat door ki hai, raasto’n mein bhi mard o zan ka iqhtelat naa-pasandeeda cheez hai. 41 


36 Hasan, Sunan Abu Dawood: Kitab al Adab, H5272 39 Saheeh Bukhari: Kitab al Azan, H866 

37 Hasan, Saheeh Ibne Hibban: 4601, Silsilah /As Saheeha: 856 40 Saheeh Bukhari: Kitab al Azan, H850 

38 Saheeh, Sunan Abu Dawood: Kitab as Salah, H462 41 Fathul Baari V3 P336 

Qareen Ikram! Qabil e ghaur maqaam hai ke jab masaajid aur inki taraf aane jaane waale raasto’n ke baare 
mein ye hukam hai jaha’n har shaqs khaalis ibaadat ke jazbe se aata hai to doosri aam jagahe’n. Jaha’n sharm 
o haya ki koi qaid nahi hoti, iqhtelat e mard o zan kis tarha jaaez ho sakta hai? Aaj hamare mahol mein zina 
kea am hone ka ek bahot bada Sabab School, college, daftar aur bazar waghaira mein mard o zan ka iqhtelat 
hai. Balke agar banazar ghaaer dekha jaae to ishq o masheqa aur zina bil jabr ke waqeaat ka bahot bada sabab 
mard o zan ka iqhtelat hai. Khaas kar school, college, daftar aur wasaael naqal o harkat mein iqhtelat to aqhlaqi 
buraiyo’n ke alaawa aur bhi bahot si kharabiyo’n ka sabab banta hai. Yehi wajah hai abh ghair muslim danishwar 
khususan Europe ke log iske khilaf awaaz uthaana shuroo kar chuke hain aur apni hukumato’n se mutaalba kar 
rahe hain ke khusoosi taur par taleem gaaho’n aur daftaro’n mein mard o zan ke iqhtelat par paabandi lagaai 
jaae. 42 

Ek Hindi magazine mein ek islaahi mazmoon chapaa, jisme mazmoon nigar K. K. Gupta ne muashte ko is taraf 
mutawaaje karna chhaha tha ke aaj hamara mulk jo zina bil jabr ke liye ek tajruba gaah banta jaa raha hai iski 
taraf jald tawajje dene ki zarurat hai. Warna mulk tabaahi ke dahaane par khada hai. Mazmoon nigar ne bataur 
e misaal kai waqeaat ki taraf ishaara kiya tha, agar in waqeaat ke asbaab par ek taeraana nazar daali jaae to 
har shaqs ye iqraar karne par majboor hoga ke ye waqeaat school, sadko’n aur wasaael o harkat mein iqhtelaat 
ke nateeje mein runumaa hue hain. 43 

Haasil kalaam ye ke zarurat hai ke muashre ke ghairatmand, danishwar hazraat, aur samaaji karkun is taraf 
tawajje de’n aur apni nasal ko gandagi mein maloos hone se bachaae’n. 


42 Mujalla al Muslimoon: Adad 118, dated Ramadan 1407H, mutaabiq 
9 th May 1987, nez dekhiye: angrezi maahir e taleem o tarbiyyat Bewerli 
Show ki kitab ka arbi tarjuma banaam Al Gharb Yataraaje A’an Allah 


Ta'ala Ta'aleem Al Muqhtalat, tarjuma: Dr. Wajeeya Hamd Abdur 
Rahman 

43 Anokhi Kahaaniya'n: Adad 47, 2006 P22 aur iske baad 

5. Khilwat Par Paabandi 


Fawahish o munkiraat ki rok thaam ke liye shariat ne ek qadam ye uthaaya hat ke koi bhi mard kisi ajnabi aurat 
ke sath tanhai iqhteyar na kare. Ye tanhaai khuwah kitne hi paak maqsad ke liye ho. Shariat ise jaaez qaraar 
nahi deti. Ulmaae shariat ise ‘khilwat’ se tabeer karte hain. 

Rasool Allah X 5 & ne mutadid ahadees mein khilwat se saqhti se mana farmaya hai, chunache ek hadees mein 
hai: Koi bhi mard kisi (ajnabi) aurat ke sath khilwat iqhteyar na kare, ilia ye ke is aurat ke sath iska koi mohrim 
ho aur koi bhi aurat baghair mohrim ke safar na kare. 44 

Saheehain ki ek aur hadees mein hai: Aurato’n ke paas (tanhai mein) jaane se bacho, ye sun kar ek Ansari 
Sahabi ne sawal kiya ke aye Allah ke Rasool ke baare mein kya hukam hai? Aap X 5 & ne farmaya: 

maut hai. 45 

Arbi zuban mein se muraad shauhar ke qreebi rishtadaar hote hain, jaise devar, jeth, shauhar ka chacha 
aur chachazaad bhai waghaira. Chu’nke in logo’n ke baare mein parda se mutalliq laparwaahi barti jaati hai 
jiske bade khatarnaak nataaej saamne aate hain. Is liye khusoosi taur par inse mutalliq sawal hua aur saqht 
lehje mein isse mana kiya gaya. 46 

Ek aur hadees mein irshad e Nabawi hai: Aur jo shaqs Allah Ta’ala aur yaum e aqhirat par eman rakhta hai 
ise chhahiye ke wo kisi aurat ke sath baghair iske kisi mohrim ke hargiz khilwat iqhteyar na kare, kyou’nke jab 
bhi koi mard o aurat khilwat mein hote hain to inka teesra shaitan hota hai. 47 

In ahadees ki buniyad par ulama ka ittefaaq hai ke kisi bhi ajnabi aurat se khilwat iqhteyar karna haram aur 
na jaaez hai. 48 

Ye khilwat khuwah kitne hi pakeeza maqasid ke liye ho, shariat kin azar mein koi maqsad iske jawaaz ki daleel 
nahi hai. 49 Jaise taleem ke liye khilwat, ilaaj ke liye khilwat aur koi jaaez zarurat poori karne ke liye khilwat, 
ilaaj ke liye khilwat, khuwah kisi ke sath ho, wo peer ho, maulwi ho, doctor ho ya koi aur agar wo aurat ka 
mohrim nahi hai to ye maqaasid o afraad aur inki qadsiyat iske jawaz ki sanad nahi de sakte. Kya khoob kaha 
Khaleefa Raashid Hazrat umar bin Abdul Aziz Ail ne Maimoon bin Mehraan se: Tarjuma, Kisi aurat ke 
sath khilwat iqhteyar na karna, khuwah Quran e Majeed ki taleem hi ke liye ho. 

Bad-qismati se hamare yaha’n log is silsile mein wazeh taur par ghaflat baratte hain. Khususan dosto’n, 
mastaro’n, aur doctaro’n ke bare mein khuli laparwaahi barti jaati hai. Jabke har sahib e ibrat nigah rakhne 
waala shaqs dekh raha hai ke is laparwaahi ke bahot hi khatarnaak nataaej saamne aate hain. Agar hamme se 
har shaqs apni yad-daasht ki cassette ko thoda sa peeche kare to iske kaano’n mein aise muta’addid waqeaat 
pade’nge jo isi khilwat ke nateeje mein runumaa hue ho’nge. 

i. Kitne hi Master hazraat apni shargirdo’n aur masoom ladkiyo’n ki izzat ke sath khel jaate hain. Main ek 
Haafiz Sahab 50 ko jaanta hu’n. Ek 13-14 saala ladki ko Quran ki taleem dete the, ghar waale bhi kehte 


44 Saheeh Bukhari: Kitab al Jihad was Sair, H3006 & Saheeh Muslim: 
H341 (3272) 

45 Saheeh Bukhari: Kitab an Nikah, H2325 & Saheeh Muslim: 2172 
(5674) 

46 Sharah Muslim by An Nawavi V14 P154 & Fathul Baari V9 P331 

47 Saheeh Musnad Ahmad: V23 P19, H14651 

48 Sharah Muslim by An Nawavi: V9 P109 & Fathul Baari: V4 P77. In 
ahadees mein mohrim se murad hai jiska nikah is aurat se abadi taur 
par haram ho. Albatta, jo log waqti taur par haram hain wo 
mohrimiyyat mein daqhil nahi hain. Jaise Saali, Biwi ki khaala, Biki ki 
bhaanji o bhateeji aur is tarha ki wo qareebi rishtedaar aurate'n ke 
biwi ki maujoodgi mein inse nikah jaaez nahi hai. (Fathul Baari: V4 P77 
& V9 P233) 


49 Albatta agar koi nagazee zarurat pesh aajaae to iske liye ye hukam 
nahi hai, balke khilwat jaaez hogi, albatta is ke liye kuch hudood o 
quyood hain jinka paas o lehaaz rakhna zaroori hai, jaisa parda ghaz o 
basar aur dono'n mein munaasib doori (Sharah Muslim by An Nawavi 

l 79 P190) 

50 Hamne Hafiz Sahab ki missal is liye nahi di ke doosre log isse bari 
hain, hargiz nahi. Balke doosre mastero'n se is qism ki nazeba 
harkate'n haafiz sahab ke muqable mein kasrat se hoti hain, maqsad 
ye hai ke jab Hafiz Sahab o Maulvi Sahab se aisee harkate'n ho sakti 
hain aur inse khilwat jaez nahi hai to doosre log to badarja e oota is 
hukam mein aate hain. 

the ke ye Hafis Sahab hain aur Quran e Majeed ki taleem dete hain, is liye inse na koi parda hai aur na 
koi khilwat o jalwat mein koi farq hai. Lekin chand mahino’n ke baad iska nateeja wohi nikla jo fitri 
cheez hai, chunache hua ye ke shaitan ne apna kaam kiya aur ek raat dono’n chup kar nikle aur door 
shaher jaakar court marriage karli aur aaj apne kiye par sharminda hain. Kyou’nke inki biwi ne jis tarha 
se waledain se baghawat karke inke sath gunah ka kaam kiya, ab khud inke sath baghawat karke 
doosro’n ke sath gunah karti hain. Sach hai: 

Bad-na Bole Zer Gardu’n Garkoi Meri Sune 
Hai Ye Gumbad Ki Sada Jaisee Kahe Wohi Sune 

ii. Ilaaj o ma’aleja ke silsile mein bhi log khilwat ko buraa nahi samajhte, aaj hamare nursing home aur 
hostpitals ka mahol aisa ban gaya hai ke parda, khilwat aur sharmgah ki taraf dekhna koi aib nahi 
samjha jaata, balke jo shaqs ise aib shumar karta hai, wo bewqaqoof hai, ghair mohazzib aur nadaan 
tasawwur kiyaa jaata hai. Chunache nurso’n ki doctor’s ke sath khilwat, mard nurso’n ki khtoon nurso’n 
ke sath khilwat aur mareeza ki doctor ke sath khilwat ek aam aadat ban chuki hai. Halaa’nke is azaadi 
ke jis qadar bhayanat nataaej saamne aate hain wo kisi bhi baghairat aur sahib e zameer shaqs ko 
chau’nka dene ke liye kaafi hain, kyou’nke reh reh kar aqhbaraat mein aisee khabre’n chapti rehti hain. 

iii. Abhi chand saal qabl ki baat hai ke France ke shaher ‘Golan’ ki rehni waali ek aurat ne rote hue police 
ke saamne aqhbar nawisiyo’n se kaha ke aaj ke baad se main apni beti ke baare mein kisi par etemaad 
nahi kar sakti aur duniya ki har maa’n ko ye paigham deti hu’n ke kisi bhi doctor ke paas apni betiyo’n 
ko baghair bhai, baap ke, ilaaj ke liye na bheje’n. 

Ye ek Ghair Muslim duniya ke bade taraqqi yaafta mulk ki ek maa’n ki awaaz thee, lekin sawal ye hai 
ke aaqhir isne ye badi azeem baat kyou’n kahi? 

Bhaaiyo! Asal mein iske peeche ek ibratnaak haadsa hai. Kaash! Aaj hamare mulko’n ke azad khayal aur 
apne aap ko mohazzib kehne waale maa’n baap isse ibrat pakadte. 

Hua ye ke is fariyad karne waali maa’n ki beti ka mahwaari nizaam durust na tha, isne apni maa’n se 
surat e haal ka zikar kiya. Maa’n ne apni beti ko apni family doctor ke paas bheja, doctor puraana waqif 
kaar tha aur ahle khaana se dostaana maraasim bhi the. Maa’n ne telephone par doctor se baat ki aur 
ye bhi takeed kardi ke wapasi mein ladki ko apni car se ghar paho’nchade. Chunache ladki doctor ke 
paas gai, waha’n mareezo’n ki Iambi qataar thee, doctor ne ladki ko intezar ke liye kaha, taake 
mareezo’n se farigh hone ke baad itmenaan se iska mua’aina kare, ye koi baais e tajjub baat na thi, 
lekin shayad doctor ne jaan boojh kar bhi kuch taqhair se kaam liya. Jab tamaam mareezo’n se farigh 
hua to mua’aina waale kamre mein ladki ko bulaaya aur mua’aina waali chaarpai par let jaane ka hukam 
diya. Ladki ko kisi bhi qism ka shuba nahi tha, kyou’nke ek to wo family doctor aur doosra ladki ka mu’n 
bola ‘Uncle’ khulaasa ye ke doctor, ladki ka mua’aina karne laga aur ilaaj ke bahaane ladki ki aankh 
par kapda daal diya, phir ladki ke sath wo kaam bhi kar gaya jo ladki aur iski maa’n ke wahem o gumaan 
mein bhi na tha, ladki ne jab ispar ehtejaaj kiya to doctor ne ise daraaya aur kaha ke agar tumne kisi 
se ye raaz faash kiya to tumhe qatal kar du’nga. Ladki apne ghar wapas hui, iski haalat dagar-gu’n thee 
aur is qism ke banawati uncle ke bare mein iske nazariyat badal chuke the, halaa’nke is waqt doctor ki 
umar 58 saal thi aur wo ek muddat se ahle khaana ke nazdee qabil e etemaad tha. 51 

Hamne sirf ek haadsa bayan kiya hai, jabke is qism ke sen’kdo hadsaat gaahe ba-gaahe aqhbarat ki zeenat 
bante rehte hain aur jo khabre’n poshida reh jaati hain, inki tadaad Aalim ul Ghaib wash Shaada hi jaanta hai. 


51 Saraaq at Fitrah P18-25 

Qareen Ikram! Tajjub is par nahi hai ke is doctor ne apne peshe ka lehaaz nahi kiya, kyou’nke jo kuch hua wo 
ek fitri amar tha. Tajjub is par hai ke ham log is qism ke waqeaat se ibart haasil nahi karte aur khud log jinke 
sath ye hadsaat pesh aate hain wo ankhe’n is waqt kholte hain jab inka sab kuch lut chukka hota hai. 

iv. Iqhtelaat o khilwat ki sabse badi aur khatarnaak soorat gharo’n mein ek khandan ke afraad ya dosto’n 
ke sath ahle khaana ka iqhtelat aur ghair mohrim se khilwat hai. Jiske ghalat nataaej is kasrat se 
runumaa hote hain ke bayan se bahar hain. Har sahib e baseerat iska mulaheza kar raha hai ke gharo’n 
mein iqhtelat aur khilwat ki wajah se devar, Bhabhi, Sali, bahenwai, dost aur dost ki biwi waghair ke 
sath ghair sharai aur najaaez talluqaat ke waqeaat kasrat se runumaa ho rahe hain. Hamme se har shaqs 
aise se’nkdo’n waqeaat ka ilm rakhta hai aur jo waqeaat chupe reh jaate hain inki tadaad malum nahi 
kitni hogi? Sach kaha hai, Hindustan mein aurato’n ke muamelaat se talluq rakhne waali committee ke 
sadar ne: Ched-chaad, zina bil jabr aur aghwa ke waqeaat is kasrat se police record mein hain to 
haqeeqat mein kitne ho’nge? Isse iska andaza lagaaya jaa sakta hai. 52 

Aur jo baate’n sirf jazbaat o khayalaat, nazar aur dil ke gunah tak reh jaati hain iska ilm to sirf Aalim ul Ghaib 
wash Shaaada aur Aleem bizaatis Sudoor ko hai. Lekin ye baat wazeh rahe aur har wo shaqs jo aqhirat ke din 
par eman rakhta hai ye dehaan mein rakhe ke ye khayalaat o jazbaat aur inka maamla khatam nahi hua, balke 
qiyamat ke din Allah Ta’ala in par bhi logo’n ka muhaseba karega. 

Irshad e Baari Ta’ala Hai: Asmaan Aur Zameen Ki Har Cheez Allah Hi Ki Milkiyat Hai, Tumhare Dilo’n Mein Jo 
Kuch Hai, Ise Turn Zahir Karo Ya Chupaao, Allah Ta’ala Iska Hisaab Tumse Lega, Phir Jise Chhahe Baqashde Aur 
Jise Chhahe Sazaa De Aur Allah Ta’al Har Cheez Par Qaadir Hai. 53 

v. Ek raushan khayal driver ko main jaanta hu’n, jo Hindustan ke ek mashhoor shaher mein apni family ke 
sath rehta tha aur apne chote se ghar mein apni biwi baccho’n ke sath apne ek dost ko bhi rahaesh de 
rakhi thi. Apas mein na koi parda tha aur na iqhtelat o khilwat se mutalliq pabandi thi. Kyou’nke ye 
faqhra zuban e zid khaas o aam hai ke ‘aapas mein parda nahi hota’. Kuch dino’n ke baad apni biwi ko 
apne asli shaher mein ghar banaa kar chhodh aae aur ghar ka ek hissa apne dost ko bhi iski biwi baccho’n 
ke sath kiraae par de diya. Choo’nke apas mein parda pehle hi se nahi tha, is liye inki adam maujoodgi 
mein khilwat o iqhtelat kea ur bhi mawaqe faraham hue, phir nateeja wohi zahir hua jo aisee surat 
mein fitratan zahir hota hai, kuch dino’n ke baad jab hazrat ghar wapas aate hain to dekha ke dost aur 
biwi ke darmiyan talluqaat kuch aur hi urqh iqhteyar kar chuke hain, chunache is par saqht barhami ka 
izhar kiya aur apne purine dost ko ghar se nikal diya. Lekin ye kaam is waqt kiya jab maamla bahot 
aage badh chukka tha. Chunache ek din aisa hua ke biwi apna saara zewar ghar ke khagazaat, bank 
mein jama shuda raqam lekar apne ashiq yaani shauhar ke is dost ke sath faraar ho gai, jabke apne 
peeche 3 baccho’n aur poore khandan ko chhodh-diya. Ab wo bechaare bajuz iske aur kya karte jaika 
ke Akbar llahabaadi ne likha hai: 

Kya Guzri Jo Ek Parda Ke Adu Ro Ro Ke Police Se Kehte The 
Izzat Bhi Gai, Daulat Bhi Gai, Bibi Bhi Gai, Zewar Bhi Gaya 

Har shaqs is qissa par ghaur karke ye maloom kar sakta hai ke iska sabse ahem sabab iqhtelat aur ghair 
mahram ke sath khilwat hai. 

Khulaasa e kalam ye ke zaahiri o baatini gunaho’n aur aqhlaqi kharabiyo’n se bando’n ko bachaane ke liye Allah 
Ta’ala ne iqhtelat o khilwat ko haram qaraar diya hai, hatta ke baaz ulama ka khayal hai ke wo janwar jo 
aurato’n ke bare mein jinsi jazbaat rakhte hain ya aise ghaleez kaam ke liye inki mashq karaai jaati hai, jaise 
kutte, bandar waghaira. Inke sath bhi khilwat jaaez nahi hai, isi tarha jo log apne andar baaz maada janwaro’n 
ke baare mein jinsi jazbaat mehsoos kare’n inke liye aise janwaro’n ke sath bhi khilwat jaaez na hogi. 54 


52 Anokhi Kahaniya'n: 24 

53 Surah Baqra: 284 


54 At Iqhteyaraat at Faqhiyah by Shaikh at Islam Ibne Taimiyya j 

P201 

6. Nazar Ki Hifaazat Ka Hukam 


Fawaahish o munkirat se bachne ke liye Islam ne Ghadh basar ka hukam diya hai, ghad ke maani hain chupaane 
aur jhukaane ke. Is tarha ghad basar ke maani hue nazar ko jhukaana aur neechi rakhna. 

Maqsood ye hai ke insan har is cheez se apni nazar kop here aur bachaae rakhe jiska dekhna iske liye jaaez nahi 
hai. Ulama jab ghad basar nazar neeche rakhne ya nazar bachaae rakhne ka lafz bolte hain to isse umoomi taur 
par kisi ajnabi aurat ke dekhne se nazar bachaana maqsood hota hai. Choo’nke nazar hi jinsi jazbaat o shehwat 
aur zina ka pesh kheema hai is liye shariat ne ise neechi rakhne ka hukam diya hai. Allah Ta’ala farmata hai: 
Musalman Mardo’n Se Kaho Ke Apni Nigaahe’n Neechi Rakhe’n Aur Apni Sharamgaaho’n Ki Hifaazat Kare’n Yehi 
Inke Liye Pakeezgi Hai. Log Jo Kuch Karte Hain, Allah Sabse Baqhabar Hai aur Musalman Aurato’n Se Kahe’n Ke 
Wo Apni Nazre’n Neechi Rakhe’n Aur Apni Sharamgaaho’n Ki Hifaazat Kare’n Aur Apni Zeenat Ko Zahir Na Kare’n 
Siwaae Iske Jo Az Khud Zaahir Hai. 55 

Yaani musalman mardo’n aur aurato’n dono’n ko chaahiye ke wo har aisee cheez ke dekhne se apni nazar ko 
bachaae rakhe jiska dekhna inke liye jaaez nahi hai, khaas kar ajnabi aurato’n aur inse mutalleqa cheezo’n ke 
dekhne se khusoosi taur par bache’n. Jinse jinsi jazbaat mein tehreek o shehwat paida hoti hai aur insan ke 
zina mein padne ka khatra hota hai, is liye nazro’n ke neechi rakhne ke hukam ke fauran baad hi sharamgaah 
ki hifaazat ka bhi zikar hai. Kyou’nke nazro’n ko neeche na rakhne aur inhe azaad chhodh dene ka maani ye hai 
ke maamla sirf nazar baazi tak hi baaqi nahi rahega, balke iska aqhri anjam zina jaise qabeeh aur ghair aqhlaaqi 
fa’al ki soorat mein zahir hoga. Kya khoob hi likha Aalim e Rabbani Imam Ibne Qaiyyim Ail ne ke: Nazar 
se insan ke dil mein harkat paida hoti hai, ab agar ise door kar diya to iske baad ki sharam o nadaamat se araam 
paa gaya, lekin agar isse chutkaara haasil na kiya to yehi cheez was-wasa ki shakal iqhteyar kar leti hai, jiska 
difa’a karna pehle se ziyaada mushkil ho jaata hai, phir agar ise door kar diya to theek, warna aage badhkar 
yehi was-wasa shehwat ki shakal iqhteyar kar leta hai. Agar ab bhi iska ilaaj kar liya to qadre ghaneemat warna 
yehi badkaari ke iraade mein tabdeel ho jaata hai. (jiska door karna pehle se kahee’n ziyaada mushkil ho jaata 
hai) ab agar is iraade ko khatam kardiya to bahot khoob warna ye iraada azm ya iraada jaazma ban jaata hai, 
jiska door karna mushkil tareen hota hai, balke insan ise amali jama pehnaa deta hai. 56 

Yehi wajah hai ke ajnabi aurat ki taraf dekhne ko Allah ke Rasool ,£%& ne zina se tabeer kiya hai, chunache 
irshad hai: Ibne Adam par zina mein se iska hissa likha jaa chukka hai, ji ise laa-mahaala mil kar rahega. 
Chunache dono’n ankho’n ka zina dekhna hai, dono’n kano’n ka zina dehan dekar sunna hai aur lagaawat ki 
baat cheez zuban ka zina hai aur hath ka zina hath lagaana hai aur paou’n ka zina najaaez maqsad kel iye chal 
kar jaana hai, dil badkaari ka iraada aur tamanna karta aur sharamgah ise paaya takmeel tak paho’nchaati hai 
ya nahi paho’nchaati. 57 

Qareen Ikram! Nazar ke fitne aur iske nuqsanaat hi ke pesh e nazar Rasool Allah^sfe ne apne Sahaba (Rizwan) 
ko khusoosi taur par isse mana farmaya aur iski hifaazat par bade ajar ki bashaarat di hai. Chunache ek jagah 
irshad hai: Aye Ali! Pehli nazar ke baad doosri nazar na daalna kyou’nke pehli (be iqhteyar padne waali nazar) 
to tumhare liye maaf thi, albatta doosri jaaez nahi hai. 58 

Yaani pehli nazar jo kisi ajnabi aurat ya iski zeenat par padi, choo’nke wo baghair qasad o iraada ke the is liye 
Allah ki taraf se ispar koi muakheza nahi, lekin agar tumne is par apni nazar jamaadi ya dobaara ise dekhne ki 
koshish ki to ye tumhare liye jaaez nahi, kyou’nke ye tumhare iqhteyar se hai aur is par gunah hai. 


55 Surah Nur: 30-31 57 Saheeh Muslim: Kitab al Qadr, H2657 (6754) 

56 Allah Ta'ala Tibbiyaan P404 58 Hasan, Sunan Abu Dawood: Kitab an Nikah, H2149 

Is tarha ek baar Hazrat Jareer bin Abdullah Bahali ne achaanak pad jaane waali nazar ke baare mein 

sawal kiya to Aap ne farmaya: Aise muqe par apni nazar pher lo. 59 

Nazar neechi rakhne ki fazeelat bayan karte hue Aap ne irshad farmaya: 3 qism ki aakh’n aag ko na 

dekhe’ngi: 1. Wo ankh jisne Allah ke raaste mein pehredaari ki hogi. 2. Wo ankh jo Allah ke khauf se roi hogi. 
3. Wo ankh jo Allah ki haram karda cheezo’n ko dekhne se ruki hogi. 

Khulaasa ye ke fawaahish o munkirat par rok thaam ke liye zaroori hai ken azar ki hifaazat ki jaae, kyou’nke ye 
wo pehle darwaaza hai jo zina ki taraf khulta hai. 60 Aur jinsi beraah rawi ka sabse pehle ilaaj nazari hifaazat 
hai. Kya khoob kaha hai: Jinsi uloom ke mair aur jinsi dawao’n par dastaras rakhne waale ek Germany professor 
Bodfo lefeltaz ne: Maine jinsi amraaz aur inke ilaaj ke baare mein ghaur kiya is silsile mein mutalea kiya lekin 
Muhammad par nazil shuda kitab ki is ayat se mufeed kisi aur dawa ko na paa saka. 

Musalmaan Mardo’n Se Kaho Ke Apni Nigaahe’n Neechi Rakhe’n Aur Apni Sharamgaaho’n Ki Hifaazat Rakeh’n 
Yehi Inke Liye Pakeezgi Hai. Log Jo Kuch Kare’n Allah Ta’al Sabse Khabardar Hai. 61 

Aur 

Musalmaan Aurato’n Se Kaho Ke Wo Bhi Apni Nigaahe’n Neechi Rakhe’n Aur Apni Asmat Mein Farq Na Aane De’n 
Aur Apni Zeenat Ko Zaahir Na Kare’n. 62 

Qareen Ikram! Nazar, iski hifaazat aur hifaazat ke fawaaed, isi tarha nazarbaazi, iske nuqsanaat aur isse 
bachaao ke zaraae ek tafseel talab mauzoo hai, jiske liye alag mazmoon aur maqaale ki zarurat hai. Is silsile 
mein nacheez ne kaafi mawaad jama kar rakha hai, Allah Ta’ala se dua hai ke ise tarteeb dene ki taufeeq ataa 
farmae. Ameen 

Jo Hain Ahle Baseerat Aksar Ankhe’n Band Rakhte Hain 
Nazar Acche Dilo’n Ko Bhi Kabhi Badnaam Karti Hai 


59 Saheeh Muslim: Kitab al Adab, H2159 (5644) 

60 Rasool Allah ka farman: Gunah dilo'n par chaa jaata hai (ya 
gunah dilo'n par asar andaaz hota hai) aur (ghair mohrim aurat ki 
taraf) koi nazar ho, isse shaitan kuch ummede'n zaroor rakhta hai. 
Shobul Eman by Baheqi: V7 P307, 5051 & Al Kabeer by Allah Ta'ala 


Tabrani V14 P7847, bariwayat Abdullah bin Masood (rz) dekhiye /As 
Saheeha:2613 

61 Surah Nur: 30 

62 Surah Nur: 31 

7. Baghair Zaroorat Bahar Nikalne Par Pabandi 


Aurato’n ka apne gharo’n se baghair zarurat ke bahar nikalna aur bilkhusoos kasrat se nikalna shariat kin azar 
mein napasandeeda amal hai. Khaas kar bazaaro’n, parko’n, public maqamat aur is tarha ki aam jagho’n mein 
jaana jaha’n mard o zan ka kasrat se iqhtelat paaya jaae aur waha’n shayateen jin o ins ki kasrat maujood ho 
aur waqea bhi yehi hai ke fawaahish o munkirat ke inteshar ka ek bahot bada sabab aurato’n ka azaadaana sair 
o tafreeh ke liye nikalna hai aur waledain ghaur kare’n to inhe indaaza hoga ke ladke aur ladkiyo’n ki baghawat 
jo apne waledain ke sath hoti hai iske peech baccho’n aur bacchiyo’n ka ghar se nikalna aur bilaa rok-tok har 
jagah aana jaana hai. Agar in waqeaat par nazar daali jaae jo ladkiyo’n ke apne waledain ke ghar se ghaem 
hone ke pesh aate hain to malum hoga ke in mein se aksar waqeaat mein ye nukta zaroor milega ke waledain 
ne inke ghar se nikalne aur wapas aane par bilkul tawajjo nahi di. 

Allah Tabaarak o Ta’ala ne Rasool Allah^sfe ki azwaaj e muttaheraat ko muqhatib karke farmaya hai: Aur Apne 
Gharo’n Mein Tik Kar Raho Aur Daur e Jaahiliyat Ki Saj-dhaj na dikhaati phiro. 63 

Isi tarha ek Sahabiya jinka naam Umme Hameed 4-*- Ai ^j tha, khidmat e Nabawi X 5 & mein hazir hokar azr 
karti hain ke Aye Allah ke Rasool! Mujhe Aap ke sath jamat se namaz padhna bahot pasand hai, Aap 
ne ye sun kar farmaya: Mujhe maloom hai ke tumhe mere sath namaz padhna bahot pasand hai, lekin apne 
khaas kamre mein tumhara namaz padhna apne ghar mein namaz padhne se Afzal hai aur apne ghar mein namaz 
padhna ghar ke ahaate mein namaz padhne se behtar hai aur ghar ke ahaate mein tumhara namaz padhna apne 
mahelle ki masjid mein namaz padhne se behtar hai aur apne mahelle ki masjid mein tumhara namaz padhna 
meri masjid mein namaz padhne se behtar hai. 64 

Raawi kehte hain ke Aap ka ye irshad sunkar Umme Hameed 4-^- Ai ne apne ghar ke tareek tareen 
hisse mein ek jaae namaz banaali aur aqhiri umar tak isi jagah namaz padhti rahee’n. 

Ye bhi waazeh rahe ke sirf namaz ke liye nikalna, wo bhi apne mahelle ki masjid mein ye aurat ki khangi zindagi 
par mausar nahi hai, ke ye kaha jaae ke bahar nikalne se aurat ki khangi zindagi mutassir hogi. 65 Balke iska asal 
maqsad aurat ki izaat o asmat ki hifaazat aur muashre se fawaahish o munkiraat ke asbaab ka sadde baab hai 
aur asal haqeeqat bhi ye hai ke aaj muashre mein aghwa, zina bil jabr aur ladkiyo’n ke farar jaise jaraaem ki 
bahot badi wajah aurato’n ka azaadaana ghoomna aur bilaa kisi rok-tok ke har jagah aana-jaana hai. Kaash! 
Hamari qaum ke ghairat mand hazraat is par tawajjo dete. Isi ghalti par mutanabbe karte hue Hazrat Ali 
All ne farmaya tha: Aye Logo! Tumhe ghairat nahi aati, tumhe sharam nahi aati ke tumhari aurate’n is qadar 
azaadi se bahar nikalti hain, mujhe maloom hua hai ke tumhari aurate’n bazaro’n mein kafiro’n ke shaana ba 
shaana chalti hain. 66 

Zara Soche’n! Agar Hazrat Ali ^ Ai aaj hamari aurato’n ko asar e haazir ke bazaro’n mein dukandaaro’n 
se azaadaana bate’n karte dekhte to is waqt kya kehte? 

Zara farmaan e Nabawi XjiL ko bhi padhiye. Rasool Allahne rishad farmaya: Aurat parde ki cheez hai, 
chunache jab wo ghar se nikalti hai to shaitan isko taakta hai aur koi bhi aurat apne Rab ki razaa ke qareeb tar 
isi waqt hoti hai jab wo apne ghar ke androoni hisse mein hoti hai. 67 


63 Surah Ahzaab: 33 

64 Hasan, Musnad Ahmad V45 P37, H27090 & Saheeh Ibne Khuzaima: 
1683 & Saheeh ibn Hibban: 2217 

65 Kyou'nke bahot se qalamkaar jab aurat ke bahar nikalne ya bahar 
kaam karne se mutalliq guftagu karte hain to iski asal illat ye bayan 


karte hain ke aurato'n ke bahar nikalne se inki khangi zindagi mutassir 
hoti hai. 

66 Musnad Ahmad: VI P133 

67 Saheeh, Saheeh ibne Khuzaima: 1685 & Saheeh Ibne Hibban: 5598 

Ek taraf si farman e Nabawi ko dekhiye aur iski khubiyo’n par ghaur keejiye, phir doosri taraf aaj ki duniya 
mein aurat ke azaadaana ghoomne ko dekhiye aur iske nataaej par ghaur keejiye. 68 

Abhi chand saal qabl London ke ek ilaaqe mein 7 ladko’n ne ek hotel ke saamne raat 2 baje 2 ladkiyo’n ko 
aghwa kiya aur kuch hi door jaakar ek jaanibi sadak par taqreeban 20 admiyo’n ki maujoodgi mein yeke baad 
deegare ladkiyo’n ke sath zina bil jabr kiya. Wo dono ladkiya’n fariyad karti rahee’n, lekin 20 se ziyaada be- 
ghairat mard khade tamasha dekhte rahe aur kisi ki rag e insaniyat nahi phadki. 69 

Bazaaro’n ka chakkar lagaane waaliyo’n, dukano’n par aane jaane waliyo’n aur baghair kisi rok-tok ke bahar 
nikalne waali ladkiyo’n se mutalliq waqeaat is kasrat se pesh aate rahe hain ke inhe ahata e tehreer mein nahi 
laaya jaa sakta hai. Zaroorat hai ke ghairatmand maa’n baap aur shaurhar o bhai is taraf tawajjoh de’n aur 
aurato’n se mutalliq apni zimmedaari ko mehsoos kare’n. 


68 Ye sirf azaadana ghoomna phirna hi nahi, balke libaas ka aalam ye 
hai ke 'Nahi Hai' ka manzar pesh kar raha hai, gosht ke is majmue par 


chand faqeerana ceethdo'n ko fashion o tehzeeb ka naam diya jaata 
hai. 

69 Saraaq al Fatrah: 75-76 

8. Sharai Parde Ka Ehtemaam 


Irshad e Baari Ta’ala Hai: Aur Jab Nabi Ki Biwiyo’n Se tumhe Kuch Maangna Ho to Parde Ke Peeche Se Maanga 
Karo Ye Tumhare Aur Inke Dilo’n Ki Pakeezgi Ke Liye Ziyaada Munaasib Tareeqa Hai. 70 

Ye ayat, ‘Ayat e Hijaab’ kehlaati hai. Jisme bilaa waasta Rasool AllahXsfe ki azwaaj e muttaheraat Ail 
ua*-*! ko aur bil waasta tamaam musalmaan aurato’n ko parde ka hukam diya gaya hai aur sath hi parde ki 
hikmat bhi bayankardi gai hai ke parde ki wajah se mard o aurat ke dil jinsi jazbaat o khayalaat se paak aur ek 
doosre ke sath fitna mein mubtelaa hone se mehfooz rahe’nge. 

Yahee’n se in logo’n ki jahaalat aur zehni paragandagi ka andaaza lagaaya jaa sakta hai, jinka daawa hai ke 
asal parda to dil kar parda hota hai, halaa’nke wo ye nahi jaante ya janna hi nahi chhahte ke asal parda nazro’n 
ka parda hota hai aur jab ye parda uth jaata hai to dil ke parde ko mehfooz rakhna ek mushkil tareen kaam ban 
jaata hai, Ibake you’n kehna saheeh tareen hoga ke dilki pakeezgi ke liye ankh ka parda qila ki diwaar ka kaam 
karta hai, agar ye diwaar saalim hai to dil saalim hai warna nahi. Sach kaha hai Akbar llaahabadi ne: 

Hifz Asmat Bhi Sahi Lekin Ye Parda Hind Mein 

Muslimo’n Ki Jaah o Shan o Tamkinat Ki Baat Thee 

Parda Dar Kehta Hai Ab Iski Zaroorat Hi Nahi 

Mera Zayaana Adaa Thi Saltanat Ki Baat Thee 

Khoon Mein Ghairat Rahi Baaqi To Samjhega Kabhi 

Khoob Tha Parda Nehayat Maslehat Ki Baat Thee 

Qareen Ikram! Parda kya cheez hai? Jism ke kis hisse ka parda hona chhahiye? Aur kin logo’n se parda hona 
chhahiye? Ye ek taweel mauzoo hai, jiski tafseer is kitab mein abayan nahi ki jaa sakti, albatta chand baate’n 
bade iqhtesaar ke sath bayan ki jaa rahi hain, in bato’n se mazmoon qadre taweel ho gaya hai, lekin choo’nke 
jis maqsad ke liye mazmoon likha jaa raha hai, isse in baato’n ka gehra talluq hai. Is liye darj kar rahe hain: 


70 Surah al Ahzaab:53 

4. Awwalan: Parda Ke Sharaaet 71 


Ahle llm ne sharai parda k liye chand sharte’n rakhi hain: 

Poora Jism Chupa Ho, Bajuz Iske Jiska Zahir Kama Ya Zahir Hona Nagazeer ho. 

Sharai parde ke liye pehli shart ye hai ke aurat ka poora jis chupa ho, albatta baaz wo azaa e jism jinka zaahir 
karna ek nagazeer zarurat ho, jaise chalne aur raasta dekhne ke liye aankh. Lain-dain ke liye poh’ncho’n tak 
hath aur chalet waqt paou’n ke kisi hisse ka zaahir hona waghaira. Albatta parde ke liye cehre ka chupa hona 
asaasi haisiyat rakhta hai. 72 

Chunache, Irshad e Baari Ta’ala hai: Aye Nabi! Apni Biwiyo’n, Betiyo’n Aur Ahle Eman Ki Aurato’n Se Keh De’n 
Ke Apne Oopar Apni Chadaro’n Ke Pallu Latkaa Liya Kare’n, Ye Ziyaada Munasib Tareeqa Hai Taake Wo Pehchaan 
Li Jaae’n Aur Na Sataai Jaae’n Allah Ghafoor ar Raheem Hai. 73 

Is ayat mein chadaro’n ke pallu latkaane ka maani bilkul wo hai jise hamari zuban mein ghunghat nikalna kaha 
jaata hai, jisse cehre ka beshtar hissa chup jaata hai aur nazar neechi karke chalne se raasta bhi wazeh nazar 
aata hai. 

Is ayat mein chadar ke liye lafz ‘Jilbaab’ istemaal hua hai, Imam Ibne Taimiyya ^ Al as^j farmate hain: Jilbab 
se murad wo kapda hai jo sar samet poore badan ko dhak le, yaani itni badi chaadar aur odhni jo sar aur baaqi 
badan ko dha’nk le. Ghunghat nikalne ki tafseer Hazrat Obaida as Salmaani ^ Al a^j ne ye ki hai ke aurat 
apni chadar ko sar se is tarha latkaae ke iski sirf ek aankh zaahir rahe. 

Baaz ahle ilm ke cehre ke chupaane ko wajoobi parda mein shumar nahi karte, lekin inka maslat bataure daleel 
kamzor hai. Ye mauqa in dalaael ke zikar karne aur in par rad ka nahi hai. Albatta kitab ke aqhir mein ek istefta 
aur iska jawab bataur e zameema shamil kiya jaa raha hai. Tafseel ke liye is silsila mein taleef shuda kitabo’n 
ki taraf ruju kare’n. 

Hijab Fee Nafsih Zeenat Na Ho. 

Jis libas se aurat apne jism ko chupaae hue hai wo aisa mazeen o manqash aur jaazib nazar na ho ke dekhne 
waalo’n ko dawat e nazzara de raha ho. Beghairat aur be-hamiyat logo’n ko ye kehne ke mauqa hath aa raha 
ho ke jab zahir itna khoobsurat hai to iske andar ki cheez kis qadar sahib e zauq aur khoobsurat hogi, kyou’nke 
shariat ka mansha ye hai ke aurat ajnabi mardo’n se apni zeenat ko chupaae taake mardo’n ki tawajjo aurato’n 
ki taraf na jaae, jaisa ke irshad e Baari Ta’ala hai: Aur Apni Zeenat Zaahir Na Kare’n. 74 

Phir agar is qadar mazeen o manqash kapda pehna gaya ho jo apni taraf logo’n ki tawajjoh mabzool kare to 
Quran ka maqsad adaa nahi hua, zeenat se mutalliq mazeed bahes aage aa rahi hai. 

5. Mota Aur Dabeez Ho 

Wo libaas is qadr bareek na ho jisse aurat ka jism jhalak ya zahir ho raha ho, ye zahir hona khuwah haqeeqi ho 
yaani kapda is qadar shaffaf ho ke iske pehenne se andar ka chamda nazar aa raha ho, ya bareek agarche nahi 
hai, lekin aisa kapda hai ke jism par chipak jaae to jism ke andar ka chamda agar che zahir na ho lekin jism ke 
an gang numaya’n aur fitne mein mubtela kar dene waale azaa wazeh ho rahe ho’n. zara ghaur kare’n ke is 
aurat ka cehra chupaane se kya faaeda jiske burq ki ye kaifiyat ho ke bareek hone ki wajah se andar ke kapde, 


71 Allama Albaani ^ -*1 Ai*=.j ne in sharaaet ko apni kitab Jilbaab Al 73 Surah al Ahzab: 59 

Maratul Muslimah mein tafseel se bayan kiya hai. 74 Surah al Noor: 31 

72 Kyou’nke cehra hi insan ki pehchaan hai aur iska saara zaahiri husn 
cehre par numaaya hota hai, cehra ko kharij kar diyaa jaae to saara jis 
insani gosht ka majmua nazar aata hai. 

zewar hatta ke seen eke utaar cadhaao wazeh ho’n. (Is shakal ko zeenat chupaana nahi kehte balke zeenat ki 
taraf mutawajje karna kehte hain) 

Is silsile mein sabse wazeh daleel wo hadees Nabawi hai, jisme baaz aurato’n ko kapda pahenne ke 
bawajood uriya’n kaha gaya hai, Rasool AllahXsfc ka irshad hai: Meri ummat mein se 2 qism ke log aise hain, 
jinhe main ne nahi dekha, aise log jinke hatho’n mein gae ki dum ki tarha mote mote chaabuk ho’nge jinse 
logo’n ko mare’nge. Aur aisee aurate’n ho’ngi jo kapda to pahne hue ho’ngi, lekin fil waqe barhana ho’ngi 
(ghair mardo’n ko) apni taraf maael karne waali aur inki taraf khud bhi maail hone waali ho’ngi, inke sar baqhti 
oonth ki kohaan ki tarha naaz o naqhre ke sath ek taraf maael ho’nge. Wo na to Jannat mein daqhil ho’ngi aur 
naahi isko khushbu paae’ngi, halaa’nke is ki khushbu itni itni doori se mehsoos ki jaati hai. 75 

Ek aur hadees mein hai ke Aap Xsfe ne aisee aurato’n ke bare mein farmaya: In par laanat bhejo, is liye ke wo 
sab maloon hain. 76 

Is hadees ke alfaz ‘Kapde pehne ho’ngi. uriya’n ho’ngi’ ki ek tafseer ahle ilm ne ye ki hai ke wo aisa libaas 

pehne ho’ngi jisse qabil e satar hissa chupaa na hoga, jis tarha ke aaj kal bahot si aurate’n fashion wala burqa 
pahenti hain, jisse inka cehra aur sar waghaira khula rehta hai. Baaz burqe aise bhi dekhe gae hain ke dae’n 
bae’n neeche ki taraf se is tarha khule rehte hain ke chalet waqt paou’n aur andar ke kapde zaahir ho jaate 
hain, is tarha baaz aisi burqa posh aurate’n dekhi gai hain ke inka cehra to chupa hua hai, albatta peeche se 
zulfo’n ki late’n bilkul zahir rehti hain, ye to burqa posh aurato’n ka haal hai, albatta aurate’n jo burqa se 
azaad hoti hain in me se aksar aurato’n ki kaifiyat to ye hoti hai ke inke jism ka libaas bazaahir to kai kapdo’n 
par mushtamil hota hai, lekin sar, seena, peeth, hatta ke jism ka aksar hissa khula hota hai, ya har tarha 
pehchaana jaata hai. 

Imam Baghwi ^ Ail j ye hadees naqal karne ke baad likhte hain: Rasool Allah ki murad in se wo aurate’n 
hain jo aise bareek libaas pahenti hain, jisse andar ki cheeze’n zahari hoti hain, bazaahir to ye kapda pahenti 
hain, lekin fil waqe wo barhana hain. 

Aap X 5 & ke mazkoora farman ki ek tafseer ye bhi ki gai hai ke isse muraad wo aurate’n hain jo apne dupatta 
ko (sar par daal kar ya garden mein daal kar) peeche latka leti hain, jisse inke seene khule rehte hain, ye 
aurate’n kapda pahenne ke bawajood barhana hain, is liye ke inka poora jism chupa hua nahi hai. 

Aur ek tafseer ye bhi ki gai hai ke wo Allah ki nemato’n se to malamaal hain, lekin shukar se aari hain, wazeh 
rah eke pehle mafhoom ya tafseer hi ziyaada saheeh hai. 77 

Khulaasa ye ke har wo kapda, jo aisa bareek ho jisse andar ka jism zaahir ho ya mota hone ke bawajood jism 
se is tarha chipak jaae ke jism ki saqht aur peech o kham zaahir ho’n, iska istemaal jaaez nahi hai. 

Kushaada Ho, Tang Na Ho 

Sharai parda ke liye ahle ilm ne ek shark ye bhi rakhi hai ke wo libas dheela dhaala ho, jism par aisa tang na ho 
ke isse jism ke peech o kham zaahir ho’n. 

Hazrat Usama bin Zaid -oc. Al bayan karte hain ke jo Qibti kapde Hazrat Wahiya Kalbi Ac. Al ne Rasool 
Allah^sfe ke paas bataur e hadiya bheje the, in me se ek moti chaadar Rasool Allah^sfe ne mujhe bhi inaayat 
farmai. Jise maine apni biwi ko pehenne ke liye de diy. Aap ne mujhse poocha ke jo chadar maine tumhe 


75 Saheeh Muslim: Kitab ul Libaas waz Zeenah, H2128 (5582) & Sunan 77 Sharah as Sunnah: V10 P272, Nez dekhiya Ehkam al Quran by Ibne 

al Kubra by Baheqi: 3260 Arabi V3 P140, Allah Ta'ala Tamheed by Ibn Abdul Bar V13 P204 

76 Saheeh, Musnad Ahmad VI1 P654, H7083 & Saheeh Ibne Hibban: 

5753 & Silsilah ,45 Saheeha: 2683 

di thi ise istemaal kyou’n nahi kiya? Maine arz kiya: Ise mane apni biwi ko de diya hai. Aap ne farmaya: Ise 
kehdo ke iske neeche koi astar lagaale, kyou’nke mujhe khatra hai ke isse iske jism ki saqht zahir hogi. 78 

Wajeh istedlaal ye hai ke jis kapde se jism ki saqht aur iska utaar cadhaao zaahir ho wo aurat ke liye jaaez nahi 
hai. Isi tarha agar itna tang kapda pehna gaya ho, jo jism par is qadar fit ho ke aurat ki kamar, seena, aur 
doosre a’azaa zaahir ho rahe ho’n to inka pahenna hi jaaez na hoga. Jaisa ke aaj kal nat-nae designe aur cutting 
ke burqe jo bazaro’n mein dastiyab hain, wo jism par bilkul fit aur is qadar tang hote hain ke inse aurat ke jism 
ke wo hisse numaya’n rehte hain jinse mardo’n ke fitne mein padne ka khauf hai, aise bureq qattan jaaez nahi 
hain. 

6. Khushboodar Aur Atar-Beez Na Ho 

Khushboo ke andar ajeeb qism ki kashish hoti hai, baaz khushbue’n shehwat ubhaarti aur baaz mizaaj mein 
nishaat paida karti hain. Isi wajah se shariat ne aurato’n ko bahar nikalte waqt khushbu ke istemaal se mana 
kiya hai. Isi buniyad par ulama ne sharai parda ki sharaet mein ek shart ye rakhi hai ke wo libas atar-beez na 
ho. Aisa na ho ke aurat apne aap ko mukammil taur par chupaae hue ho hatta ke iski ankhe’n bhi nazar na 
aarahi ho’n lekin apne burqa ya naqaab ko atar, scent ya baqhoor dhooni waghaira ke zariye se muattar kiye 
ho. Kyou’nke is surat mein parde ka maqsad haasil nahi hota, shariat ne badi saqhti ke sath aurato’n ko isse 
mana farmaya hai. Chunache Allah ke Rasool ka farman hai: Jo koi aurat khushboo lagaa kar logo’n ke paas 
se guzre taake log iski khushboo mehsoos kare’n to aisee aurat zaaniya (yaani zina ko dawat dene wali) hai. 79 

Rasool Allah ne Bani Israel ki halaakat aur fitne mein waqe hone ka sab se ahem sabab isi cheez ko qaraar 
diya hai, chunache ek baar Aap ne farmaya: Duniya hari bhari aur meethi hai, tumhe chhahiye ke turn is 
duniya se bachte raho aur aurato’n se bhi bachte raho. (Kyou’nke Bani Israel mein sabse pehla fitna aurato’n 
ke zariye se hi utha) 80 

Phir Aap ne Bani Israel ki 3 aurato’n ka zikar farmaya: Bani Israel mein 3 aurate’n thee’n (jo ek sath bahar 
nikalti thee’n) in mein se 2 aurate’n Iambi thee, jo az khud numaya’n thee’n, albatta teesri aurat kotah qad 
thee, jo in dono’n ke darmiyan chup jaati thee, chunache isne lakdi ke 2 pair banwaae (jisse iski ounchaai badh 
gai) aur ek anghoti banwaai aur isme acchi se acchi khushbu yaani mushk bhardi aur is par ek dhakkan lagaliya. 
Phir jab wo bahar nikalti aur kisi majlist mein baithe hue logo’n ke paas se guzarti to anghoti ke dhakkan ko 
kholkar harkat deti is tarha iski khushbu pahilti (aur logo’n ki tawajjo iski taraf mabzool ho jaati is tarha ye 
teesri aurat apni khushbu ke zariye se mardo’n ke liye fitna o fasad ka samaan bani. 81 

Wazeh rah eke inhi dalaael ki buniyad par ahle ilm ne aurato’n ke haq mein bhadkeeli khushbu lagaa kar bahar 
nikalne ko kabeera gunaho’n mein shumar kiya hai. 82 

7. Mardo'n Ke Libaas Ke Mushabeh Na Ho 

Hijab e sharai ke silsila mein ahl e ilm ne ek shart ye bhi rakhi hai ke aurato’n ka libas o hijab mardo’n ke libas 
ke mushabe na ho, inka juta, sandle, hatta ke sar ka ghitaa (odhni) mardo’n ke mushabe na ho, inka burqa 
mardo’n ki sherwani ke mushabe na ho. 83 


78 Hasan, Musnad Ahmad V36 P120, H21786 & Sunan al Kubra by 
Baheqi: 3262 

79 Saheeh, Musnad Ahamd: V36 P483, H19711 & Sunan Abu Dawood: 
4173 

80 Saheeh Muslim: Kitab uz Zikr o Dua, H2742 (6948) & Saheeh Ibne 
Hibban: 5591 

81 Saheeh ibn Khuzaima V2 P99, H1699, Saheeh Ibne Hibban: V8 P150, 
H5564, Sisilah /4s Saheeha: 486 


82 Azawaajir: 372 

83 Isi cheez ko buniyad banaa kar Saudi Arab ke baaz ulama ne 
aurato'n ke is burqa ko najaaez qaraar diya hai jo 2 hisso'n mein is 
tarha bataa hua hota hai ke kandhe se lekar pair tak ke liye ek juz aur 
cehra aur sar ke liye doosra juz. Kyou'nke inke nazdeek ye burqa 
mardo'n ki bisht ke mushabe hai. (Bisht wo bada kapda hai jise Saudia 
ki badi shaqsiyat mamul ke kapdo'n ke oopar se pahenti hain.) 

Rasool Allah ka irshad hai: Wo aurate’n jo mardo’n ki mushabehat iqhteyar kare’n wo hamme se nahi hain, 
aur jo mard aurato’n ki mushabehat iqhteyar kare’n wo bhi hamme se nahi hain . 84 

Ek aur hadees mein hai: Rasool AllahXsfc ne is mard ko maloon qaraar diya hai, jo aurato’n ka sa libaas pahenta 
hai aur is aurat ko bhi maloon qaraar diya hai jo mardo’n ka sa libas pahenti hai . 85 

8. Kafir Aurato'n Ke Libas Ke Mushaabe Na Ho 

Rasool Allah ka irshad hai: Jo shaqs kisi qaum ki mushabehat iqhteyar karta hai iska shumar isi ke 
sath hota hai . 86 

Ek baar Hazrat Abdullah bin Umro bin Aas Ail ^j peele rang ka joda pahen kar khidmat e Nabawi mein 

hazir hue to Aap ne farmaya: Ye kafiro’n ka libaas hai, ise mat pehno . 87 

In dono’n hadeeso’n aur muta’addid ayaat o ahadees ki raushni mein ulamaa ikram ne sharai hijab o libaas ki 
ek shart ye bhi rakhi hai ke wo libas kafir aurato’n ke libas ke mushabe na ho, balke ye hukam sirf kafira 
aurato’n hi tak mehdood nahi hai. Balke ek momin aurat ke liye kisi fasiq o faajir aurat ke sath mushabehat bhi 
jaaez na hogi. Chunache, burqa, naqab aur libas ke wo design o cutting jo shareef zaadiyo’n ki pehchaan ki 
bajaae filmi actress, T.V adakarao’n mein ho’n jin me jism chipaane ki bajaae husn dikhaane ki koshish hoti 
hai qattan saheeh na ho’nge. 

Mushabehat ke mauzoo ko hamne tafseel ke sath apni kitab ‘Wafadaari aur Bezaari’ mein wazeh kar diya hai, 
is kitab ka mutalea kai ma’ano mein mufeed hoga. 

9. Libas Shohrat o Numaesh Na Ho 

Sharai libaas o parda ke liye ulama ikram ne ek shart ye bhi rakhi hai ke wo libaas shohrat o numaaesh na ho. 
Libaas shohrat ki tareef ulama ye karte hain ke aisa libaas jiske pahenne ka maqsad apne aapko aam logo’n se 
numaaya’n karna ho khuwah wo umda libaas ho ya ghatiya . 88 

Rasool Allah ka irshad hai: Jo shaqs duniya mein shohrat ki khatir libaas pehnega, Allah Ta’ala ise qiyaamat 
ke din zillat ka libaas pehnaaega, phir isme aag ko bhadkaa dega . 89 

Ye hadees saraahatan is amar par dalaalat karti hai ke aisa libaas ya burqa qattan jaaez nahi hai, jiske pahenne 
ka maqsad apne aap ko aurato’n se mumtaz karna ho, khuwah ye tameez rang ke taur par ho, cutting ke taur 
par ho ya kisi aur cheez mein, behr soorat hurmat mein daqhil hoga. 

10. Saaniyan : Parda Kin Mardo'n Se? 

Bilumoom muslim duniya mein parde ki ehmiyat khatam hoti jaa rahi hai, balke ise daqiyanoosi qaraar diya jaa 
raha hai, phir bhi jin gharo’n mein kisi had tak deen se talluq qaaem hai, inke yaha’n bhi ek bahot badi ghalat 
fehmi ye hoti hai ke bahot se wo mard jo shariat kin azar mein ghair mohrim o ajnabi hain aur inse parda laazmi 
aur takeedi hai, lekin baaz ijtemaai aur mua’ashreati a’adaat o hajaat ki wajah se aurate’n inse parda nahi 
kartee’n ya ye kahiye ke nahi kar paati. Balke, baat yaha’n tak paho’nch chuki hai ke laailmi ki wajah se bahot 
se mard o aurat ye samajh baithe hain ke parda ke hukam mein ye log daqhil hi nahi hain. Lehaza parde ki kya 
zarurat? Is liye yaha’n in afraad ki wazaahat ki jaa rahi hai, jinse parda nahi hai ya jinke saamne aurat ka apni 
zeenat zahir karna jaaez hai. Chunache, wo mard jinse parda nahi hai wo ye hain: 


84 Saheeh, Musnad Ahmad Vll P462, H6875 

85 Saheeh, Sunan Abu Dawood, Kitab ul Libaas, H4098 & Saheeh ibne 
Hibban: 5752 

86 Saheeh, Sunan Abu Dawood, Kitab ul Libaas, H4031 & Musnad 
Ahmad l 79 P123, H5114 


87 Saheeh Muslim, Kitab ul Libaas, H2077 (5434) 

88 Neel ul Autaar 1/2 P94 

89 Saheeh Sunan Abu Dawood: Kitab ul Libaas, H4029, 4030 & Ibne 
Majja: 3606 

1. Shauhar 

2. Baap, is hukam mein dada aur par-daada bhi daqhil hain. 

3. Bhai, khuwah saga bhai ho ya maa'n ki tarafse ya baap ki tarafse. 

4. Sasur is hukam mein sasur ka baap bhi daqhil hai. 

5. Damaad 

6. Beta, is hukam mein pota, pad-pota waghaira bhi daqhil hain, shauhar ka beta bhi yehi hukam rakhta hai. 

7. Bhateeja, is hukam mein bahteeje aur bhateeji ki auiad bhi daqhil hai. 

8. Bhanja, is hukam mein bhanje aur bhanji ki aulaad bhi daqhil hai. 

9. Chacha. 

10. Mamu'n. 

11. Naana (mazkoora rishte khuwah nisbi ho'n ya razaai, dono'n ka ek hi hukam hai) 

12. Musalman aurate'n ya mail jol ki aurate'n. 

Is shart se kafir aur ghair maroof kirdar ki aurate’n khairj ho jaati hain, albatta kafir aurato’n se parda mein 
wo saqhti nahi hai, jo saqhti ajnabi mardo’n se hai. Yaani inke saamne cehra aur hath khola jaa sakta hai. Jaisa 
ke Hazrat Ayesha Ai ke bare mein wan'd hai ke yahoodi aurate’n inke paas aaya karti thee’n aur inke 
cehre aur haatho’n waghaira ko dekha karti thee’n. Albatta mardo’n koi ski ijaazat na thi. 90 

1. Wo nabaaligh bacche jo abhi aurato’n ki parda ki bato’n se waqif nahi hain. 

Bahot se ulamaa ne iski tahdeed taqreeban 10 saal, 12 saal ki hai. Yaani bacha jab is umar ko paho’nch jaae to 
isse parda zaroori hai. 

2. Wo mard jinme jinsi shehwat na ho. Khuwah wo fitri taur par jinsi shehwat na rakhte ho’n ya kisi wajah 
se shehwat kho baithe ho’n. 

3. Zar-khareed ghulaam 

Is fehrist mein mazkoora mardo’n ke alaawa tamaam mard ghair mohrim o ajnabi ke hukam mein hain aur inse 
parda zaroori hai. Lekin, jahalat, riwaj ki majburi aur laparwaahi ki wajah se aurate’n umoomi taur par baaz 
ghair mohrim rishtedaaro’n se parda nahi kartee’n. Jaise: Dewar, Jeth, Khalu, Phoopha, Bahenwai waghaira. 
In rishtedaaro’n ke bare mein log samajhte hain ke inse parda zaruri nahi hai, hatta ke baaz deeni gharaane 
aur shariat ke paband hazraat bhi is silsila mein sharai hudood ke paband nahi rehte. Jiski wajah se bahot se 
gharaane ujadte aur bigadte dekhe gae hain. Hala’nke Rasool Allah ne farmaya: ‘Hamu’ Maut hai. 91 

‘’Hamu” shauhar ke qareebi mard rishtedaaro’n ko kehte hain. Is silsila mein tasaahul se kaam lene wale 
hazraat o khawateen se guzarish hai ke ek taraf to wo is mazkoora farman Nabawi par ghaur kare’n aur 
doosri taraf in sainkdo’n waqeat se ibrat hasil kare’n jo inke ird-gird pesh aate rehte hain. 


90 Deekhiya: Imam Ibne Taimiyya j ki kitab ka Urdu tarjuma 91 Muttafiq Alaieh, bariwayat Oqhba (rz), ye hadees pehle guzar chuki 

'Musalman Aurat Ka Parda' PI 7-18, yaani ghair mohrim rishtedaar hai. 

jaisi be takkalufi aur na hi mardo’n jaisee ehtiyaat balke darmiyaana 
raasta. 

11. Saalisan 


Hamare paak o hind mein baaz ilaaqo’n ki aksar aurate’n samajhte hian ke parde ka talluq sasurali khandan aur 
haalat e safar se hai. Isi liye umooman dekha jaata hai ke aurat jab apne maike mein rehti hai to parde ka wo 
ehtemaam nahi karti jo apne sasural mein jaakar karti hai, balke maike mein paas pados ke gharo’n mein aate 
jaate burqa aur chaadar odhne ka ehtemaam nahi karti aur baaz aurate’n is mein sharm bhi mehsoos karti hain. 
Isi tarha apne chacha-zaad bhai, mamu’n-zaad bhai, phuphi-zaad bhai, khala-zaad bhai jaise rishtedaaro’n se 
parda nahi karti. Hatta ke apne maike mein rehte hue mazduro’n aur ghair Muslim afraad se bhi parda nahi 
karti. Lekin, jab kisi aurat ko malum ho jaae ke fala’n shaqs mere sasural se talluq rakhta hai to isse had-darja 
parde ka ehtemaam karti hai, balke baais e tajjub ye hai ke bahot si jaahil aurate’n apne jeth aur devar se to 
parda nahi karti. Lekin apne sasur se mukammil parda karti hain. 

Isi tarha bahot se mardo’n aur aurato’n mein ye tassawwur paaya jaata hai ke jis mard se bachpan se parda 
nahi raha, bade hone ke baad bhi isse parda nahi hai. 

Ye tamaam tasawwurat ghalat aur jaahilaana hain aur bahot se gharano’n ke viraan hone ka sabab bante hain, 
lehaza tamaam ghair mohrimo’n se parda zaruri hai, khuwah hamare rasm o riwaaj kaise hi rahe ho’n. Baat 
rishte kin ahi, Allah Ta’ala aur iske Rasool ki ataa-at ki hai. Isi mein hifaazat aur isi mein najaat hai. 

12. Raabea'an 

Islam ne aurat ko ye ijaazat di hai ke wo baaz rishtedaaro’n ke saamne zeenat ka izhar kar sakti hai, ab sawal 
ye hai ke izhar e zeenat ki hudood kya hain? 

Bade hi iqhtesar ke sath iska jawab ye hai ke is silsila mein mardo’n ko 3 hisso’n mein taqseem kiya jaa sakta 
hai. 

1. Shauhar: Apne shauhar ke saamen aurat apni mukammal zeenat ka izhar kar sakti hai, kyou'nke miya'n biwi ke 
darmiyan kisi bhi cheez ka parda nahi hai. 

2. Aam Muhaarim Ke Saamne Aurat Ka Izhar E Zeenat: Aam Muhaarim ke saamne apni zeenat ka izhar kar sakti hai, 
jo kaam kaaj ke waqt zahir karna, aadatan zaroori o majboori hota hai. Hash e zarurat sar, kisi had tak galaa, 
kalaiya'n aurpindliya'n, nez in a'azaa mein pehne hue zevar. 92 

Wazeh rah eke aaj kal hamare gharo’n mein jo model aur design ke naam par uriyaaniyat paai jaa rahi hai ke 
aurate’n apne jism ka kaafi hissa bilaa zarurat khulaa rakhti hain. Ya aisa libaas pahenti hain jo jism par is qadr 
tang hota hai ke mardo’n ko fitne mein daalne ke liye kaafi hota hai. Aise tamaam qism ke libas ka istemal kisi 
tarha jaaez nahi hai. Balke, haq ye hai ke aaj kal hamare muashre mein mahaarim ke sath zina ke jo waqeaat 
kasrat se pesh aarahe hain. Iski ek bahot badi wajah yehi uriyaniyat aur aurato’n ka apni poshida zeenat ko 
zahir karna hai. Bilqusoos jin mushtarika gharo’n mein ku’nwaare mard maujood ho’n. Waha’n aise fitne ka 
shadeed khatra hota hai, khuwah wo sharai mohrim hi kyou’n na ho’n. 

1. Aurat Ke Saamne Aurat Ka Izhar e Zeenat: Is silsila mein aam tasawwur ye paaya jaata hai ke aurat ke saamne 
wohi hai jo ek mard ka doosre mard ke saamne hai. Yaani ghutne se lekar naaf tak, lekin ye tasawwur saheeh 
nahi hai, kyou'nke Quran ne jaha'n aurato'n ke saamne izhar e zeenat ki ijaazat di hai isse 2 baate'n samajh mein 
aati hain. 


92 Dekhiye: Saudi Arab ke muqtadir ulama ki committee kafatwa: 
Majallah al Bahoos al Islamiya V24 P75 

Awwalan: Aurato’n ko aam nahi rakha hai, balke jin aurato’n ke saamne izhar e zeenat ki ijaazat hai wo khaas 
aurate’n hain yaani musalman aur mail-jol rakhne waali aurate’n jinke aqhlaq o adaat se waqifiyat ho. 

Duwwam: In maqhsus aurato’n ke saamne izhar zeenat ki ijaazat isi silsila kalaam mein wan'd hai, jisme 
mahaarim ke saamne izhar e zeenat ki ijaazat hai. Lehaza ek aurat ko aurato’n ke saamne apni isi zeenat ke 
izhar ki ijaazat hogi, jo aam mahaaram ke saamne hai, isse badh kar mazeed batini zeenat ka izhar jaise seena, 
peeth aur raan waghaira ka aam aurato’n ke saamne bhi izhar jaaez na hoga. 

Saudi Arab ke muqhtadi ulama ki committee ka yehi fatwa hai kea ur Allama Albani ^ Ai ne bhi apni ek 
cassette (khitab) mein is mauzoo ko tafseel se bayan kiya hai aur isi raae ko rajah qaraar diya hai. 

Qaraeen Ikram! Parda aur iski sharaaet se mutalliq ye chand bate’n muqhtasaran bayan hui hain, sharai parda 
ke liye inka lehaaz rakhna bahot zaruri hai aur aise hi parda ki surat mein aurat apni izzat o asmat ki hifaazat 
kar sakti hai aur sharai hudood ke mutaabiq hukam par amal paira hone mein jis qadr kami waqe hoti jaaegi, 
iska daaman asmat o iffat isi qadr khatre se do-chaar hota jaaega. 

Ye wo haqaaeq hain, jinka eteraaf aaj parde ke muqhalif hazrat bhi kar rahe hain. Chunache, Saudi Arab ke 
andar roznaama aqhbar ‘Urdu News’ baroz Juma 24 th June 2005 mein ye khabar chapi ke Mumbai University ki 
intezaamiya ne University mein tehzeeb aur shaistagi ko farogh dene ke liye tamaam talebaat ko Mini Skirts, 
Shirts aur doosre ghair shaista malbusaat ke istemaal se mana kardiya hai aur kaha hai ke is tarha wo mardo’n 
ki dast daraziyo’n aur ziyadatiyo’n se mehfooz rahe’ngi. Mumbai University ke Vice Chancellor ‘Vijay Khose’ ka 
kehna hai ke talebaat ka libaas aisa hona chhahiye ke isko pahen kar na sirf khud shaista, mohazzib aur 
mutamaddan nazar aae’n. Balke saathi talba aur asaateza ki nazare’n bhi na bhatke’n, University hukkam ka 
kehna hai ke wo talebaat ko riwayati shalwar qamees pahenne ka mashwara dete hain. 

Isi tarha Saudia ke mashhoor aqhbar ‘Ar Riyadh’ baroz Budh, mutaabiq 21 /10/1426H mein ek khabar chapi jiska 
unwan tha ke, ‘Bartania mein raae shumari ke mutaabiq zina bil jabr ki bahot badi zimmedaari aurato’n par 
aati hai’. Phis iske tahet likha tha ke dono’n groupo’n ki raae shumaari ke baad ye baat wazeh hoti hai ke zina 
bil jabr ke jo waqeaat aae din pesh aate hain, inme qabil e malaamat khud aurate’n hain. Kyou’nke, wo jab 
nasha-aawar mashrubaat istemaal karti hain aur aise haya-soz libas pahenti hain, jinse inke fitno’n ki jagahe’n 
zahir hoti hain to wo mardo’n ki hawas ka shikar banti hain. 

Qaraeen Ikram! Ye hain wo aqhbari aur maidani shahadate’n jin me do wajhe’n bade wazeh taur par bayan hui 
hain. Awwal ye keg hair shaista libas ki wajah se aurate’n mardo’n ki hawas ka shikar banti hain. Duwwam, ye 
ke iski mukammil zimmedari ladkiyo’n par daali gai hai. 

Albatta main ye kehta hu’n ke is baare mein sabse badi zimmedari waledain aur sar parasto’n par aati hai ke 
in hazraat ne saheeh nahaj par ladkiyo’n ki parwarish nahi ki. Na inhe saheeh taleem aur hidayat se nawaza 
aur iffat o asmat ka dars diya aur naahi bataaya gaya ke asmat o iffat ke daku kaun kaun se log hain? Kyou’nke 
aurate’n fitri taur par kamzor, kam aqal aur jazbaati hua karti hain. Wo apne nuqsan ke bare mein saheeh 
andaza nahi laga saktee’n. Lehaza asal zimmedar inke waledain aur sarparast hazraat hain naake ladkiya’n aur 
aurate’n. Irshad e Baari Ta’ala hai: Mard Aurato’n Par Haakim o Nigraan Hain. 93 


93 Surah Nisa: 34 

13 . 


Khushbu Lagaa Kar Bahar Na Nikle'n 94 


Aurato’n ki asmat o iffat ki hifaazat aur muashte ko fawahish o munkiraat se bachaane ke liye shariat ne ek 
usool ye bhi rakha hai ke aurate’n khushbu lagaa kar bahar na nikle’n. Kyou’nke khushbu umooman jinsi jazbaat 
o shehwat ko ubhaarti aur mardo’n ki tawajjoh ko apni taraf mabzool karti hai. Khusoosan baaz qism ki 
khushbue’n aisi hoti hain jo jinsi jazbaat ke bhadkane ki ajeeb taseer rakhti hain. Is liye aisee har aurat par 
saqht waeed aai hai jo khushbu lagaa kar bahar nikalti hai. Chunache hadees mein aisee aurat ko Zaania yaani 
Zina ki taraf dawat dene waali kaha gaya hai. 95 Aur masjid jaha’n haazri ke liye zeenat iqhteyar karne ka hukam 
Quran mein hai aur Rasool Allah^^ ne masjid ko paak saaf aur khushbu se moa’attar rakhne ka hukam diya 
hai. 96 Wahan haazri ke liye bhi aurato’n ko khushbu se saqhti ke sath roka hai. Chunache ek hadees mein irshad 
e Nabawi hai: Tumme se koi aurat masjid ke liye nikle to wo khushbu ke qareeb bhi na phatke. 97 

Hazrat Musa bin Yasaar ^ Ail bayan karte hain ke Hazrat Abu Huraira ^ Ail ke paas se ek aisi aurat 
ka guzar hua jisse khushbu phail rahi thee. Hazrat Abu Huraira Ail ^j ne sawal kiya: Aye ‘Jabar’ ki beti! Kya 
tu masjid ka iraada rakhti hai? 

Isne jawab diya: Ji Haa’n! 

Hazrat Abu Huraira ^ Ail ne phir sawal kiya: Kya tune iske liye khusbu lagaa rakhi hai? 

Isne jawab diya: Ji Haa’n, maine masjid mein hazir hone ke liye hi khushbu lagaai hai. 

Hazrat Abu Huraira ^ Ail ne farmaya: Wapas jaao aur ghusl karke aao, kyou’nke maine Rasool AllahXstt 
farmate hue suna hai: Jo aurat bhi masjid ke liye nikle aur isne aisee khushbu lagaa rakhi ho jo phail rahi ho, 
to Allah Ta’ala iski namaz is waqt tak qubool nahi farmata jab tak wo wapas jaakar janaabt ki tarha (acchi 
tarha) ghusl na karle. 98 

Yahee’n se ye samjha jaa sakta hai ke jab masjid mein aane ke liye khusboo ka istemal jaaez nahi hai to 
bazaaro’n, parko’n, aam mehfilo’n aurdaftaro’n mein khusbhu lagaa kar jaana kyou’nkar jaaez ho sakta hai. 

Mujhe ek aise naujawan ke bare mein batlaya gaya jo apni badi bahen ke ghar mein rahaesh pazeer tha aur 
subha ko jab college jaane lagta to apni gadi se apni nau-umar bhanji ko bhi school paho’ncha deta tha. Ek din 
raaste mein shaitan ke warghalane se isne bhanji se chedkhaani ki. Bhanji ne wapas aakar ye qissa apni maa’n 
ko batlaa diya. Maa’n ko ek taraf hairat aur doosri taraf saqht ghussa aaya ke is naujawan ne kis qadar be 
ghairati aur namakharaami ka sabot diya. Kyou’nke awwalan to wo iski bhanji thee, doosra iske ghar mein 
rahaesh pazeer tha. Chunache maa’n ne apne chote bhai ko ghairat o sharam ka hawala dekar kaya ke tumne 
ye kya kiya? Apne ghar mein rakhne ka tumne mujhe yehi silaa diya? Is naujawan ne jo jawab diya tha, isse har 
maa’n baap ko ibrat haasil karni chhahiye, isne kaha: isme meri koi ghalti nahi hai, ghalti aap maa’n beti ki hai 
ke jab har subha aap ise acchi tarha se mazee’n karke aur umda khushbu lagaa kar ruqhsat karti hain to iske 
anjaam par tawajjo kyou’n nahi deti? 


94 Sharai parda ki sharaet mein jis khushbu ka zikar aaya hai isse ye 
aam hai. Kyou'nke iska talluq khas hijab ko moa’attar karne se hai aur 
ye mauzoo jism ya aam kapdo'n ko moa'attar karne se muttaliq hai. Is 
liye kisi ko ye subha nahi hona chhahiye ke mazmoon mein takraar hai. 
Isi par baad ke unwaan ko bhi samajh iena chhahiye. 

95 Sunan Abu Dawood waghaira ke hawaala se ye hadees guzar chuki 
hai. 

96 Hazrat Ayesha (rz) farmati hain ke Rasool Allah ne home 

'mohallo'n' mein masjid banaane, inhe paak o saaf rakhne aur 


moa'attar karne ka hukam diya. (Sunan Abu Dawood: Bab as Salah: 
455 & Sunan I bn Majja: Baab a I Masaajid, 758 & Musnad Ahmad V6 
P279, dekhiye Saheeh Allah Ta'ala Targheeb VI P231 

97 Saheeh Muslim: Kitab as Salah, H443 (996) & Silsilah /As Saheeha: 

1094 bariwayat Zainab As Saqhafi 4^ j 

98 Saheeh, Sunan Abu Dawood: Kitab al Li baas, H4174 & Sunan Al 
Kubra by Baheqi: 5375 

14. Apni Zeenat Ko Zahir Na Kare'n 

Zeenat se murad banaao singhaar aur araaesh hai. Jaise zevar, khubsurat libaas ya isi tarha ki baaqi cheeze’n 
jinka istemaal aurate’n apne husn o jamal mein mazeed nikhaar paida karne ke liye karti hain. 

Basaa auqaat dekha jaata hai ke aurat agar saadi aur tabai haalat par hai to iski taraf logo’n ki tawajjo kam 
hoti hai. Jabke doosri aurat khuwah khubsurat na ho lekin agar isne apne aapko banawati husn se mazeen kar 
rakha hai to logo’n ki tawajjo ka markaz ban jaati hai, is liye shariat ne aurat ko izhar e zeenat se mana farmaya 
hai. Chunache irshad e llaahi hai: Aur Saabiqa Daur e Jahilliyat Ki Saj-Dhaj Na Dikhaati Phiro." 

Is ayat mein Ummahatul Momineen ko tabarruj se roka gaya hai aur inhi ke waaste se tamaam 

musalman aurato’n ko ye paigham diya gaya hai ke jis tarha zamana jahiliyat mein aurate’n beparda nikalti 
thee’n. Inke cehre aur sar khule hote the, inke seene par dupatta ka aanchal nahi hota tha, inka girebaan khula 
aur seene ka balaai hissa zaahir raha karta tha, inki poshida zeenate’n zahir raha karti thee’n. Abh Islam ke 
ajaane ke baad aisa nhi hona chhahiye, balke agar bahar nikalna hai to adaab e parda ka lehaz karke har qism 
ke zahiri banao singhaar se parhez karte hue nikalna chhahiye. 

Allama Nawab Siddiq Hasan Khan *Ac. Ai likhte hain ke tabarruj ye hai ke aurat apni wo zeenat o jamal aur 
khubsurati jiska chupaana wajib hai, zahir karde jiske dekhne se mardo’n ki shehwat ubharti ho. 

Aur ek jagah irshad e Baari Ta’ala Hai: Aur Apna Banaao Singhaar Na Dikhaae’n Bajuz Iske Jo Khud Zahir Ho 
Jaae Aur Apne Seeno’n Par Apni Odhniyo’n Ke Anchal Daale Rahe’n. Wo Apni Zeenat Na Zaahir Kare’n Magar In 
Logo’n Ke Saamne: Shauhar, Baap, Shauharo’n Ke baap, Apne Bete, Shauharo’n Ke Baap, Apne Bete, Shauharo’n 
Ke Bete, Bhai, Bhaiyyo’n Ke Bete, Behno’n Ke Bete Apne Mail Jol Ki Aurato’n, Apne Mamlook, Zer e Dast Mard 
Jo Shehwat Na Rakhte Ho’n Aur Wo Bacche Jo Aurato’n Ki Poshida Bato’n Se Abhi Waqif Na Hue Ho’n. 100 

Mazkoora Ayat Mein Do Qism Ki Zeenat Ka Zikar Aaya Hai: 

1. Ek wo zeenat jiska chupaana mushkil tareen kaam hai. Jaise kapde, rasta dekhne ke liye aankh. Len- 
den ke liye hatheli aur chalet waqt paou’n waghaira. Isi hukam mein aankho’n ka surma, ungli ki anghoti 
aur hath ki mehndi waghaira bhi daqhil hai. 

2. Doosri wo zeenat jise sirf mohrim mardo’n y azar-qhareed ghulaamo’n waghaira ke saamne zahir karne 
ki ijaazat hai, jaise kalaai aur iski chudiya’n, chehra aur kaan waghaira ke zevar waghaira. 

Jaha’n tak pehli zeenat ka talluq hai to iska izhar ek nagazeer zarurat hai aur sharai taur par iske zahir karne 
mein koi harj nahi hai, albatta aise mauqo’n par mardo’n ko hukam hai ke wo apni nazre’n neechi rakhe’n aur 
ise bachaae’n. Aur jaha’n tak doosri zeenat ka talluq hai ghair mohrim o ajnabi mardo’n ke saamne iske izhar 
ki ijaazat nahi hai. Wo ghair mohrim mard khuwah azeez o aqhaarib ho’n, dost o sathi ho’n ya koi aur. 

Ye kis qadr hairat ki baat hai ke baaz aurate’n apna cehra to chupaae hoti hain lekin inki kalaai aur isme pehna 
hua zevar aur logo’n ko dawat e nazzara de raha hota hai. Isi tarha baaz aurate’n apna cehra chupaae hoti hain 
lekin inka burqa is qadr tang hota hai ke inke ang-ang, khaas kar seena aur kama wazeh rehte hain. Isi tarha 
baaz aurate’n apne cehre par parda kiye rehti hain, lekin peeche se inke baal saaf zahir rehte hain waghaira. 
Isi tarha baaz aurate’n apne cehre ko chipaae rakhne ke bawajood ‘izhar e zeenat’ ke gunah ka irtekaab karti 
hain. Halaa’nke ye aisee ahem cheez hai ke Allah ke Rasool ne basaa auqaat Sahabiyyat ^4^ Ai 
se in bato’n par bait li thee aur inhe khusoosi hukam diya tha ke apni zeenat ko zahir na karti phire’ngi. 


99 Surah Ahzab: 33 


100 Surah Nur: 31 

Chunache Musnad Ahmad mein Hazrat Umaiyya bint Raqeeqa Ail se marvi hai ke jab wo islam par bait 
ke liye khidmat e Nabawi mein hazir hui’n to Aap ne irshad farmaya: Main Tumse Is baat par bait leta 
hu’n ke turn Allah ke sath shirk na karna, chori na karna, apne baccho’n ko qatal na karna, apne hatho’n pairo’n 
kea age koi bohtaan na ghadna, noha na karna aur saabeqa jahiliyyat ki saj-dhaj se bachna. 101 

Poshida Zeenat Ke Izhar Par Pabandi 

Poshida zeenat se muraad har aisee harkat hai ke aurat parda ya aadh mein rehne ke bawajood mardo’n ki 
tawajjo apni taraf mabzool karle. Jaise zewar ki awaz, sureeli awaaz, pazeb aur chudiyo’n ki jhankaar 
waghaira. 

Irshad e Baari Ta’ala Hai: Aur Zor Zor Se Paou’n Maar Kar Na Chale’n Ke Inki Poshida Zeenat Maloom Ho Jaae. 102 

Is hukam mein har wo harkat o awaaz daqhil hai, jisse mardo’n ki tawajjo aurato’n ki taraf muntaqil ho jaae. 
Jaise oonchi sandal ki awaz, sureli awaz, zewar ki jhankar waghaira. Kyou’nke is qism ki har awaz se fitri taur 
par mard is awaz ki taraf mutawajje hote hain aur phir muqhtalif qism ke khayalaat o jazbaat dil mein 
angdaiyaa’n lene shuru kar dete hain. Yehi wajah hai ke shariat ne namaz mein Imam ko mutawajje karne ke 
liye aurato’n ko tasbeeh (Subhanallah kehne) ki bajae Tasfeeq (yaani hatheli bajaane) ka hukam diya hai, jaisa 
ke Allah ke Rasool ka irshad hai: Mardo’n ko Subhanallah kehna chhahiye aur aurato’n ko hatheli bajaani 
chhahiye. 103 

Is cheez ko madde nazar rakhte hue ulama ka kehna hai ke aurato’n ke liye azan o aqamat mashru nahi hai aur 
na hi haj o umrah ke mauqe par mardo’n ki maujoodgi mein wo buland awaz se talbiya padhegi. Qabil e ghaur 
baat hai ke jab azan o aqaamat aur ba-awaaz talbiya waghaira aurato’n ke liye mashroo nahi to inka gaana 
gaana, ghazal padhna, hamd o naat padhna, nez lahan aur sureli awaaz se logo’n ke saamne Quran padhna 
kaise jaaez ho sakta hai? 

Bagair Mohrim Ke Safar Par Pabandi 

Aurat fitri taur par kamzor, jazbaati aur kam aqal paida ki gai hai is liye iski hifaazat zaruri aur fitri amar hai, 
is liye mardo’n ki ye zimmedari hai ke wo aurato’n ki hifazat aur inki nigrani kare’n. Hazrat Abdullah bin Abbas 
Ail ne farmaya: Allah Ta’ala ne mard ko zmeen se paida kiya aur iski khuwahish o haajib is me rakh di 
aur aurat ko mard se paida kiya aur iski haajat o khuwahish mard ke andar rakh di. Lehaza turn aurato’n ko 
roke rakho (inki hifaazat karo) 104 

Aurat ki hifazat aur iski asmat o iffat ke pesh e nazar islam ne takeedi hukam diya hai ke koi aurat baghair aise 
mohrim ke safar na kare jo iski hifaazat kar sakta ho aur iske jazbat ke saamne rok ban sakta ho, chunache 
Rasool AllahX^ ka irshad hai: Koi bhi aurat kisi mohrim ke baghair safar na kare aur aurat ke paas iske ghar 
mein admi is waqt tak daqhil na ho jab tak iska mohrim na ho. 105 

Aur ek riwayat mein hai: Koi mard kisi aurat ke sath khilwat iqhteyar na kare aur naa hi koi aurat baghair apne 
mohrim ke safar par nikle. 106 

Aap ka ye farman sunkar ek sahabi *jc. Ail ^j khade hue aur arz kiya ke meri biwi haj ke liye jaa rahi hai 
aur mujhe ek ghazwa mein jaane ke liye naamazd kar diya gaya hai (abh main kya karu’n?) Aap ne farmaya: 
Jaao apni biwi ke sath haj karo. 


101 Hasan, Musnad Ahmad: \/II P437, H6850 & Musnad Ash Shameen: 
1390 

102 Surah Nur: 31 

103 Saheeh Bukhari: Kitab ulAmal, H1203 & Saheeh Muslim: 422 (954) 


104 Shot a I Eman by Baheqi V10 P221, H7411 
103 Saheeh Bukhari: Kitab Jaza As Saeed, H1862 & Saheeh Muslim. 
1341 (3272) 

106 Saheeh a I Bukhari: Kitab a I Jihad, H3006 

Ek aur hadees mein ye hukam mazeed takeed ke sath bayan hua hai. Irshad e Nabawi hai: Jo aurat Allah 
aur yaum e aqhirat par eman rakhti ho iske liye jaaez nahi ke wo ek raat din ka safar baghair kisi mohrim ke 
kare. 107 

Is tarha bahot sari hadeeso’n mein aurat ko baghair mohrim ke safar karne se roka gaya hai, jiski wajah ye hai 
ke ek taraf jaha’n aurat ki asmat o iffat ki hifaazat ho sake aur ise insaani bhediyo’n ke hamlo’n se mehfooz 
rakha jaa sake, wahee’n doosri taraf ye maqsad hai ke khud iske khadam na bhatakne paae’n. Ke jazbaat mein 
aakar koi aisa qadam uthaale jo iske ahle khaana ke liye aar o shanaar ka sabab bane. 

Qareen Ikram! Is hukam islaami se rugardaani ka nateeja hai ke aaj duniya mein chaaro’n taraf aise hadesaat 
kasrat se peh aarahe hain ke koi aurat safar par gai to wapas nahi aai. Kisi ke sath zina bil jabr ka waqea pesh 
aaya, pichle saal Rajisthan ke mashoor shaher Jodhpur mein ek German aurat ke sath zina bil jabr ka waqea 
pesh aaya, ye aurat apne mulk se tan-tanha siyaahat ki gharz se Hindustan aai hui thee. Jaipur ki siyahat ke 
baad wo jodhpur aarahi thee, station par utar kar isne rikshaw kiya, rishaw driver se hotel le jaane ki bajaae 
apne kisi sathi ke sath ise kis ghair abaad jagah le gaya jaha’n dono’n ne milkar iske sath zina bil jabr kiya. 108 

Zilaa Kanpur govindnagar kacchi madiya ki rehne waali ladki Jhansi shaher mein apne kisi ristedar se milkar 
Jhansi passenger train se Kanpur jaa rahi thee ke raaste mein ise 2 bhai Deepak aur Manilaal naami mile, dono 
bhaiyo’n ne ise dhoka dekar Bheemsen Station par utaara aur apne ghar legae, jaha’n dono’n ne baari baari 
iske sath zina kiya, ye silsila kai dino’n tak jaari raha, bilaa aqhir wo ladki kisi tarha waha’n se nikal kar bhagi 
aur apne ghar Govindnagar paho’nchi. 109 

Ye sirf do waqiye nahi hain, balke aqhbaraat aur magazine padhne waale hazraat rozaana hi aisee khabre’n 
padhte rehte hain. Is waqt mere saamne bhi muta’addid aise waqeaat aur kai aqhbaar ke taraashe maujood 
hain jinse aurato’n aur inke nigraan hazraat ki is ghalti ka ehsaas hota hai, is tarha baaz waqeaat aise bhi 
saamne aate hain ke akele safar karne waali aurate’n raaste mein ghair mardo’n se ishq o ma’ashqa bhi shuroo 
kar deti hain, jiska nateeja gharki badnaami ya barbaadi ki shakal mein zahir hota hai. 

Wazeh rahe ke isi hukam mein har wo nikalna daaqhil hai jaha’n aurat ki himaayat ki zarurat ho. Khuwah wo 
safar taweel ho ya muqhtasar, ya sirf akele sair o tafreeh ke liye nikalna ho, balke aise sacche waqeaat ko 
maine apne baaz duroos ka mauzoo bhi banaaya hai, jaise hamare dars ki cassette ‘Qissa aur Ibrat’. 

Haafiz ibn Abdul Bar ^ Ail mutalleqa ahadees ki sharah karte hue likhte hain: is silsila mein wan'd ahadees 
jo bazaahir muqhtalif hain 110 lekin asal maqsad ye hai ke har aisa safar jo aurat ke liye ghair mamoon o ghair 
mehfooz ho aur iske liye fitne ka khauf ho, is safar ke liye iska baghair mohrim ke nikalna jaaez na hoga. 111 

15. Naram o Shireen Baat Se Parhez 

Isse muraad ye hai ke aurat kisi ajnabi mard se baat karte hue aise narm o shireen lehje ya aisee loch-daar 
awaaz istemaal na kare jo baat ko tool dene ka jawaaz deti ho, balke ise chhahiye ke hasb e zaroorat bole aur 
bolne mein bhi iske lehje mein saqhti aur rookha pan ho, taake isse baat karne waala shaqs dil mein kisi ghalat 
tamanna ko jagah na de aur sirf zaroori baat par hi iktefaa kare. 


107 Muwatta Imam Malik: Kitab al Jame, H1790& Musnad Ahmad: V12 safar ka zikar hai aur baaz mein sirf ek din ka zikar hai aur baaz mein 

P156, H7222 ek 'Bareed' ki masaafat ka zikar hai, in ahadees ke liye dekhiye, Jame 

m j are eda Ar Riyadh 13 th May 2005 al Usool V5 P24,25,26 Hadees# 301 to 304. 

109 Anokhi Sacchi Kahaniya'n P25, Adad 47, Saal Paa'nchwa'n: 2006 111 Allah Ta'ala Tamheed by Ibne Abdul Bar V21 P55 

110 Haafiz ibn Abdul Bar Al j ka ishaara un ahadees ki taraf hai, 
jinme se baaz mein 3 din ke safar ka zikar hai, kisi mein ek din raat ke 

Chunache Allah Ta’ala azwaaz e Muttaheraat ko muqhatib karte hue farmata hai: Aye Nabi Ki Biwiyo’n! Turn 
Aam Aurato’n Ki Tarha Nahi Ho, Agar Turn Parhezgari Iqhteyar Karo To Naram Lehja Mein Baat Na Karo, Ke Jiske 
Dil Me Rog Ho Wo Koi Buraai Khayaal Karle Aur Haa’n turn Qaaede Ke Mutaabiq Kalaam Karo. 112 

Is ayat ki wazaahat karte hue Abul A’ala Maududi likhte hain: Yaani zaroorat pesh aane par kisi mard se baat 
karne me koi muzaaeqa nahi hai, lekin aise mauqe par aurat ka lehja aur andaaz e guftagu aisa hona chhahiye 
ke jisse baat karne waale mard ke dil me kabhi ye khayaal tak na guzar sake ke is aurat se koi aur tawaqqo bhi 
qaaem ki jaa sakti hai. Iske lehje mein koi loch na ho, iski baato’n mein koi lagaawat na ho, iski awaaz mein 
daa’nsta koi sheerni ghuli hui na ho. Jo sunne waale mard ke jazbaat mein angeqht paida karde aur ise aage 
qadam badhaane ki himmat dilaae is tarz e guftagu se mutalliq Allah Ta’ala saaf farmata hai ke ye kisi aurat 
ko zeb nahi deta jiske dil mein Allah ka kahuf aur badi se parhezgaari ka jazba ho. Doosre alfaaz mein ye 
fasaaqat aur faajeraat ka tarz e kalaam hai. Naake mominaat o muttaqiyaat ka. 

Aage mazeed likhte hain: Abh zara sochne ki baat hai ke jo deen aurat ko ghair mard se baat karte hue bhi 
lochdaar andaaz iqhteyar karne ki ijaazat nahi deta aur ise mardo’n ke saamne bilaa zarurat awaaz se bhi rokta 
ho, kya wo kabhi isko pasand kar sakta hai ke aurat stage par aakar gaae, naache, bhaao bataae aur naaz o 
naqhre dikhaae. Kya wo iski ijaazat de sakta hai ke radio par aurat aashiqaana geet gaae aur sureele naghmo’n 
ke sath fahash mazaameen sunaa sunaa kar logo’n ke jazbaat mein aag lagaae. 113 

Hazraat! Aaj ke baqalm khud bazabaan khuweesh mohazzib bane logo’n ko ye baat ajeeb maloom hogi ke aurat 
kisi mard se jab baat kare to sookhe lehje mein baat kare, ghair zaroori baat na kare aisa kyou? Lekin aise 
logo’n ko yaqeen rakhna chhahiye ke jab Allah Tabaara wo Ta’ala ne aurato’n ko lochdaar awaaz se mana 
farmaya hai to isme bahot badi hikmat zaroor poshida hai, khuwah wo hikmat hamari samajh se aari ho ya 
hamari samajh se baahar ki cheez ho. Nez khud Allah Ta’ala ne iski baaz hikmato’n ki taraf ishaara bhi farmadiya 
hai. Wo ye ke bimaar dil log is shiree’n guftau se aage badhkar kisi aur cheez ke mutamanni na ho jaae’n. 

Hamare in bhaiyo’n ko is baat par tajjub hai to iski ek tabai wajah ye hai ke baaz wo buraaiya’n jo aam ho jaati 
hain aur aahista aahista dil o mizaaj iska aadi ho jaata hai to iski qabaahat logo’n ke dilo’n se khatam ho jaati 
hai, hatta ke aam log ise buraai nahi samajhte balke basaa auqaat kabaaer o mohlikaat ke murtakib hazraat 
bhi logo’n ko bure nahi lagte. Bae’ena yehi halaat is waqt namaz chhodhne, aurat ka beparda ghoomne, ajnabi 
mardo’n se khule aam guftagu karne aur aurato’n ki neem barhana tasweer, inke sath uthne baithne aur inse 
baat karke lazzat andoz hone ki hai ke aam logo’n ko ye ehsaas bhi nahi rehta ke ham koi ghair sharai kaam kar 
rahe hain. 

Lekin ek sacche musalman ko ye yaqeen rakhna chhahiye ke Allah A’aalim ul Ghaib wash Shaadah ka har hukam 
hikmat par mabni aur insan ke liye is par amal baais e khair o barkat hai. Nez basaa auqaat aise hadesaat pesh 
ajaate hain jo insan ko chaar o nachaar manne par majboor kar dete hain ke ye llaahi faislaa apni jagah bilkul 
haq aur mabni bar hikmat hai. Chunache ham jaha’n rehte hain isi qareeb mein ek baar kisi aurat ne dekha ke 
iska koi ghair mohrim rishtedaar ladka kisi ladki se chedkhaani kar raha hai. Isne baraah naseehat ise telephone 
par mana kiya aur gande fa’al ke baare mein anjaam se daraaya. Ladke ne bhi apni ghalti ka eteraaf kiya, is 
aurat ka shukriya adaa kiya aur ye bhi kaha ke mere saamne ek mushkil mas-ala hai, agar kisi se pooch kar ise 
hai karde’n to aapki badi maherbaani hogi, chunache is tarha in dono’n mein telephone par bato’n ka silsila 
shuru hua to wo mohtarma bhool gaee’n ke: 

Agar Turn Shiree’n Daato’n Ko Khula Dekho To Ye Na Samjho Ke Sher Muskuraa Raha Hai 

Khulaasa ye ke is tarha dono’n ke bahami talluqaat badhte gae, jiski ibtedaa khaalis khandaani, dindaari aur 
iqhlaas par mabni thi. Lekin ab wo mohtarma jo naaseh ki haisiyat se saamne aai thee’n aur jis cheez se is 
ladke ko bachaana chhahti thee’n, isi mein khud mubtelaa ho gaee’n. Nateeja ye nikla ke dono’n is ghalat kaam 


112 Surah AlAhzab: 59 


113 Tafheem ul Quran: V4 P89-90 

mein mubtelaa ho gae jiske liye shariat na lochdaar awaaz mein baat karne aur ajnabi mard se baat ko tool 
dene se mana farmaya hai: Khulaasa ye ke kisi bhi ajnabi shaqs se guftagu ki jo hudood shariat ne rakhi hain, 
inse tajaawuz karna khatre ki ghanti hai aur in hudood mein rehna asmat o iffat ki hifaaza hai. 

16. Ghair Mohrim Ko Haath Lagaane Ya Choone Se Parhez 

Fawaahish o munkiraat par rok thaam ke liye shariat ne ek pabandi ye rakhi hai ke kisi mard ke liye ye jaaez 
nahi hai ke wo kisi ghair mohrim ko chooe aur hath lagaae, chunache Rasool Allah^sfe ka irshad hai: Kisi ke sar 
me lohe ki sooi cubhodena, isse behtar hai ke wo kisi aisee aurat ko chooe jo iske liye halaal nahi hai. 114 

Waazeh rahe ke chot ya takleef sarke jis qadr qareeb hogi isi qadr isme takleef shadeed hogi aur phir sar mein 
baaz maqamaat aise bhi hain jaha’n agar sooi bhi chubh jaae to maut waqe ho sakti hai. Goya ke mafhoom e 
hadees you’n banaa ke shadeed tareen takleef bardasht karlo, maut ka khatra qubool karlo, lekin kisi ghair 
mohrim aurat ko haath mat lagaao. 

Is hadees aur doosre dalaael ki buniyad par Aimma Arb aka is baat par ijmaa hai keg hair mohrim aurat se 
musafha jaaez nahi hai. 115 

Qabil e ghaur maqaam hai ke Rasool Allah jo har qism ke zaahiri o baatini khoobiyo’n ka majmua the, har 
qism ke gunah se paak o masoom barhaq the. Aap ka bhi ye mamool raha hai ke aapne kabhi kisi ajnabi aurat 
ko hath nahi lagaaya. Chunache Aap ke halat se sabse ziyaada baqhabar zaat Hazrat Ayesha Ail bayan 
farmati hain ke Rasool AllahXsfe ye ayat padh kar aurato’n se zabaani bait lete M AiU cA jAj V 116 Aur Aap Xsfc 
ke dast e mubaarak ne kabhi kisi aurat ke hath ko nahi chooa. Ilia ye ke wo aurat Aap ki milkiyat (o 
zaujiyat) mein ho. 117 

Hazrat Umaiyya bint Raqeeqa Ail bayan karti hain ke main chand aurato’n ke sath Rasool AllahXsfe ke 
hath par bait ke liye haazir hui. Hamen arz kiya: Aye Allah ke Rasool ham Aap se is baat par bait karti 
hain keham shirk na kare’ngi, chori na kare’ngi, zina na kare’ngi, apne hath paou’n kea age koi bohtaan gadhkar 
nahi laae’ngi, chori na kare’ngi aur kisi nek kaam mein aapki nafarmaani na kare’ngi. Hazrat Umaiyya kehti 
hain ke jab hamne ye alfaaz dohraae to Aap ne farmaya: Sath sath ye bhi kehlo: Jahaan tak tumhaara bas 
chalega aur tumhare liye mumkin hoga. 

Ye sunkar hamne kaha: Allah aur iske Rasool hamare liye khud hamse ziyaada maherbaan hain, itna hojaane ke 
baad hamne Allah ke Rasool se mutaalba kiya ke apna dast e mubaarak phailaae’n taake (mardo’n ki tarha 
musaahfa karke) ham bhi aapse bait kare’n, lekin Aap ne irshad farmaya: Main aurato’n se musaafha nahi 
kiya karta, mera ek aurat se baat karna goya 100 aurato’n se baat karna hai (aurato’n se main sirf zabaani ahed 
leta hu’n) 118 

Ek aur Sahabiya Hazrat Aqeela bint al Haaris 4^- Ail ^j bayan karti hain ke main aur meri Maa’n Fareerah chand 
muhaajir aurato’n ke sath khidmat e Nabavi mein aapse bait karne ke liye haazir hui’n, jis waqt hamne 
Aap X 5 & se bait ki is waqt Aap Afe maqaam e batha mein kheemazan the, Aap ne hamse ayat: Vi 

AiAke mutaabiq bait li, jab hamen in baato’n ka iqraar kar liya aur bait ke liye hath badhaaya to Rasool Allah 


114 Saheeh Mojamil Kabeer by Tabrani V20 P211, H482 & Silsila /As 
Saheeha: 226 

115 AI Mar-ah al Muslimah al Ma'asrah by Ahmad Ba Bateen: P422 

116 Saheeh Bukhari, Kitab ul Ehkam: H7214 & Saheeh Muslim: 1822 
(4834) 

117 Hazrat Ayesha (Raziallhu Ta'ala Anha) ka ishaara Surah al 
Mumtahna ki darj e zail ayat ki taraf hai: tarjuma, Aye Paighambar! 
Jab Musalman Aurate’n Aapse In Baato'n Par Bait Karne Aae'n Ke Wo 


Allah Ke Sath Kisi Ko Shareek Na Kare'ngei, Chori Na Kare'ngi, 
Zinakaari Na Kare'ngi, Apni Auiaad Ko Na Maar Daale'ngi aur Koi Aisa 
Bohtaan Na Baandhe'ngi Jo Khud Apne Hatho'n Pairo'n Ke Saamne 
Ghadle'n Aur Kisi Nek Kaam Mein Aapki Nafarmaani Na Kare'ngi To 
Aap Inse Bait Kar Liya Kare'n Aur Inke Liye Maghfirat Talab Kare'n, 
Beshak Allah Ta'ala Baqashne Waala Maaf Karne Waala Hai. (Surah 
Mumtahna: 12) 

118 Saheeh Sunan Nisai: Kitab ul Baia'ah: H4181 

Xsfe ne farmaya: Main aurato’n ka hath nahi choota. 119 Chunache Aap ne hamare liye maghfirat ki dua ki 
aur yehi hamari bait thee. 

Khulaasa ye ke ajnabi aurato’n se musaafha aur inka choona jaaez nahi hai, balke ye bhi zina ka pesh kheema 
aur muqaddama hai. Kitni hi aisee shareezaadiya’n hain jo zina jaisee ghilaazat mein choone aur pakadne se hi 
giraftaar hui hain. Kitna hi aise ghar hain jo choone aur bos o kinaar hi ke zariye se barbaad hue hain. Ab aise 
waqeaat ko zikar karke mauzoo ko tool nahi dena chhahta. 

Allah Ta'ala se dua hai ke muslim muashra ko zina aur fawaahesh se paak o saaf rakhe aur in asbaab se bhi 
mehfooz rakhe jo zina ki seedhi bante hain. Har muslaman ki izzat ki hifaazat farmae, baccho’n aur bacchiyo’n 
ko waledain ka mute’e aur inki ankho’n ki thandak banaae. Meri is haqeer si koshish ko qabool farmaae aur ise 
mere aur mere waledain ke liye sadqa jaariya banaae. Ameen. 

Aqhir mein Akbar llaahbaadi ^ Ail ki ek nazam par jo ladkiyo’n aur inki taleem o tarbiyyat se mutalliq hai 
par apni baat khatam karta hu’n. 

llnj j fit -v \\ . ^\1 4'i.aa jj J 

Maqsood ul Hasan Faizi 

Al Ghaat, Saudi Arab 


119 Saheeh Mojam a I Ausat by Tabrani V6 P217, H6229 & Mojam al 
Kabeer by Tabrani: V24 P342, H854 & Saheeh al Jame: 7177 

Taleem Aurato’n Ko Bhi Deni Zaroor Hai Ladki Jo Be Padhi Ho To Wo Be Shaoor Hai 

Husn e Ma’asherat Mein Saraasar Fatoor Hai Aur Isme Waledain Ka Beshak Qasoor Hai 
Inpar Ye FArz Hai Ke Kare’n Koi Bandobast Chhodh-de’n Na Ladkiyo’n Ko Jahaalat Mein Sahd o Mast 
Lekin Zaroor Hai Ke Munaasib Ho Tarbiyyat Jisse Biraadari Mein Badhe Qadr o Manzilat 

Azadiya’n Mizaaj Mein Aae’n Na Tamkinat Ho Wo Tareeq Jisme Ho Neki o Maslehat 
Har Chand Ho Uloom e Zaroori Ki Aalema Shauhar Ki Ho Mureed To Baccho’n Ki Qhadema 
Mazhab Ke Jo Usool Ho’n Isko Bataae Jaae’n Baqaaeda Tareeq Parastish Sikhaae Jaae’n 
Auhaam Jo Ghalat Ho’n Wo Dil Se Mitaae Jaae’n Sikke Khuda Ke Naam Ke Dil Mein Bithae Jaae’n 

A’asiya’n Se Mohtarz Ho Khuda Se Dara Kare’n Aur Husn Aaqebat Ki Hamesha Dua Kare’n 

Taleem Khoob Ho to Na Aaegi Daam Mein Khaliq Pe Lau Lagaaegi Wo Apne Kaam Mein 

Khairaat Se Hi Hogi Gharz Khaas o Aam Mein Isko Sikhaaya Jaae Ye Wazeh Kalaam Mein 
Accha Bura Jo Kuch Hai Khuda Hi Ke Hath Hai Neki Agar Karegi To Fitrat Bhi Sath Hai 
Taleem Hai Hisaab Ki Bhi Wajebaat Se Diwaar Par Nisha’n To Hain Wahiyaat Se 
Ye Kya Ziyaada Gin Na Sake Paa’nch Saat Se Laazim Hai Kaam Le Wo Qalam o Dawaat Se 

Ghar Ka Hisaab Seekh Le Khud Aap Jodna Accha Nahi Hai Ghair Pe Ye Kaam Chhodhna 

Khaana Pakaana Jab Nahi Aaya To Kya Mazaa Johar Hai Aurato’n Ke Liye Ye Bahot Bada 
London Ke Bhi Risaalo’n Mein Maine Yehi Padha Matbaqh Se Rakhna Chhahiye Lady Ko Silsila 

Waqt Aapade To Gaadhe Gazi Mein Bhi Uzar Kya Ghar Ke Liye Ta’am Pazi Mein Bhi Uzr Kya 

Seena Puroona Aurato’n Ka Khaas Hai Hunar Darzi Ki Choriyo’n Se Hifaazat Pe Ho Nazar 
Aurato’n Ke Dil Mein Shauq Hai Is Baat Ka Agar Kapdo’n Se Beche Jaate Hain Gul Ki Tarha Sa’nwar 
Kasb e Ma’ash Ko Bhi Ye Fan Hai Kabhi Mufeed Ek Shoghal Bhi Hai Dilke Bahelne Ki Bhi Ummid 

Sabse Ziyada Fikr Hai Sehat Ki Laazmi Sehat Nahi Durust To Bekar Zindagi 
Khaane Bhi Zaroor Ho’n Safaa Ho Libaas Bhi Aafat Hai Ho Jo Ghar Ki Safaai Mein Kuch Kami 
Taleem Ki Taraf Abhi Aur Ek Qadam Badhe’n Sehat Ke Hifz Ke Jo Qawaaed Hain Wo Padhe’n 

Public Mein Kya Zaroor Ke Jaa Kar Tani Raho Taqleed Maghribi Pe A’abas Kyou’n Thani Raho 

Daata Ne Dhan Diya Hai To Dil Se Ghani Raho Padh Likh Ke Apne Ghar Mein Hi Devi Bani Raho 120 


120 Kulliyaat e Akbar: P546, 548 

Zameema 

Ye chand sutoor ek mohtarma ke istefsaar par likhi gai thee’n, jinhe cehre ke parde se mutalliq kuch shubhaat 
the, ifaada aam ke liye bataur e zameema is kitabche mein shamil kiya jaa raha hai. 

Sawalaat 

1. Aurat ka chehra hijab mein daqhil hai ya nahi? 

Jawab: Ye mas-ala ulama ke nazdeek muqhtalif fee raha hai, baaz ahle ilm chehre ka chupaana parde mein 
daqhil samajhte hain aur baaz ke nazdeek chehre ka chupaana Afzal zaroor hai lekin wajib nahi. Har fareeq ke 
apne apne dalaael aur dono’n fareeqo’n ne haq tak paho’nchne ki gharz se apne apne mauquf ki taeed mein 
Quran o Sunnat se dalaael pesh kiya hain. Allah se dua hai ke haq paane waale ko dohra ajar aur ghalati karne 
waale ko ek ajar de. Ameen 

Nacheez ne dono’n fareeqo’n ke dalaael ka muta’ala kiya hai aur jo raae Quran o Sunnat aur Amal e Sahaba 
(Rizwan) ke nazdeek tar mehsoos hui hai, ise aapke saamne iqhtesaar ke sath rakh raha hai. Albatta tafseel ke 
liye darj e zail kitabo’n ki taraf ruju kar sakte hain. Maulana Maududi ki kitab ‘Parda’, Maulana Abdus Salaam 
Bastawi ki kitab ‘Islami Parda’, Shaikh al Islam Imam Ibne Taimiyyah ki kitab jiska tarjuma raqim e sutoor ne 
kiya hai ‘Musalman Aurat Ka Parda Aur Libaas e Namaz’, Allama Saleh al Uthaimeen ka risaala ‘Al Hijaab’ jiska 
tarjuma bazaar mein dastiyaab hai aur Maulana Abdur Rahman Kailaani ki kitaab ‘Ehkaam e Satar o Hijaab’. 
Lekin ye wazeh rah eke Maulana Maududi aur Maulana Abdur Rahman Kailaani ki zikar karda baaz juziyaat qabil 
e qabool nahi. 

Quran o Sunnat aur ulama ke aqwaal ke muta’ale ke baad mere nazdeek raajeh maslat ye hai ke chehra aur 
dono’n hath parde ke hukam mein daqhil hain, jiski wajuhaat darj e zail hain: (Wazeh rahe ke jo maqaamchehre 
ke parde ka hai wo dono’n hatho’n ka nahi) 

Quran e Majeed ki baaz ayaat poori saraahat ke sath parde ka hukam deti hain aur Allah o Rasool ka hare 
k hukam wajib ka darja rakhta hai. Ilia ye ke ki si doosri daleel se iska wajoob mansooqh sabit ho. Aur taa-waqt 
e tehreer koi aisee daleel meri nazar se nahi guzri jo saheeh o sareeh ho, iski taweel ki gunjaaesh na ho aur 
isse wajoobi hukam e khaas ya mansooqh kiya jaa sake. 

Pehli ayat: Allah Tabaarak o Ta’ala Rasool AllahXsfe ki Azwaaj e Muttaheraat Ail se mutalliq 

musalmano’n ko taleem de raha hai: Jab Turn Inse Koi Cheez Talab Karo To Parde Ke Peeche Se Talab Karo 121 

Ghaur kare’n ke agar chehre ka parda wajib nahi hai to parde ke peeche se maangne ka kya maani reh jaata 
hai? Is ayat mein Azwaaj e Muttaheraat Ail se kisi ke talab karne ko ‘Parda ki Out’ se muqeed 

karna is baat ki wazeh daleel hai ke chehra khol kar logo’n ke saamne aana ya inhe koi cheez dena jaaez nahi 
(wallah a’alam) 

Baaz ahle ilm ne is ayat ka ye jawab diya hai ke ye hukam Rasool Allah ki biwiyo’n ke sath khaas tha, lekin 
sawal ye hai ke iski kya daleel hai? Balke Aap Xsfe ki Azwaj e Muttaheraat jo har qism ke shak o shubha se paak 
thee’n aur aam musalman inke baare mein ehteraam o tazeem ka aisa azeem jazba rakhte the jo aam aurato’n 
ke baare mein nahi ho sakta. To jab azwaaj e muttaheraat Ail ke bare mein ye hukam hai to 

aam aurate’n to is hukam par amal ki ba darja e aula haqdaar hain jiski mazeed wazaahat darj e zail ayat karti 
hai?: 


121 Surah Ahzaab: 53 

Isi tarha Surah Ahzab mein ek aur jagah irshad e llaahi hai: Aye Nabi! Apni Biwiyo’n Apni Betiyo’n Aur Musalmano 
Ki Aurto’n Se Keh Deejiye Ke Wo Apne Oopar Apni Chaadare’n Latkaya Kare’n. Isse Bahot Jald Wo Pehchaan Li 
Jaae’ngi Phir Wo Sataai Na Jaae’ngi Aur Allah Ta’al Baqashne Waala Maherbaan Hai. 122 

Is ayat mein sirf Azwaaj e Muttaheraat Ail ko hi nahi balke aam musalman aurato’n ko bhi ye 

hukam hai ke wo apni chadaro’n ko oopar se latkaa le’n. Jis ki amali shakal wohi banti hai jise hamari zuban 
mein ghoonghat nikaalna kehte hain. Jisse cehre ka umoomi hissa balke poora hissa chupaa rehta hai aur nazar 
neechi karke chalne se saamne bhi nazar aata rehta hai. 

Is liye haq ye hai ke ye ayat cehre ka parda hone ke hukam mein bilkul sareeh hai, jiska eteraaf tamam ahle 
ilm karte hain. 

In ayat e Quraniya ke alaawa bakasrat ahadees se cehre ke parde ka sabot milta hai, chunache ayat e hijab 
nazil hone ke baad Sahabiyyat Al ka mamool bhi yehi raha hai ke sirf Azwaaj e Muttaheraat 

Ail hi nahi balke aam musalman aurate’n bhi ajnabi mardo’n se apna cehra chupaya karti thee’n. 
Chand misaale’n mulaheza ho’n: 

Hadsa ufak mein Hazrat Ayesha Siddiqa Al ka bayan hai ke jab main wapas aakar apni jagah baith gai, 
is dauraan mujhe neend aai aur main so gai, idhar Hazrat Safwan bin Mo’otal As Salmi asc. Ai^j jo Lashkar ke 
peeche reh gae the, jab subha ke waqt mere pass paho’nche to ek soe hue aadmi ka wajood dekh kar meri 
jaanib badhe aur mujhe dekh kar pehchaan gae, kyou’nke parde ka hukam naazil hone se pehle mujhe dekh 
chuke the., inke Li j A ui kehne se main bedar hogai. Cehre ko apni chaadar se chupaa liya (yaani 

cehre ka parda kar liya) 123 

a. Hazrat Ayesha Ai bayan karti hain ke jab ayat ,>nazil hui to musalman 

aurato’n ne apne azaar (tehband) ko phaad kar ise odhni banaa liya (aur isse apne cehro’n ko 
dhakliya) 124 

Wazeh rahe ke baaz saheeh riwayat mein musalman aurato’n khusoosan ansar ki aurato’n ke is amal ko 
‘jUsti’ se tabeer kiya gaya hai. 125 

Aur mashoor Mohaddis Imam Ibne al Aseer ne ‘jWaa’ ki tafseer apni kitab Ghareeb al Hadees mein is 
tarha ki hai: apne amaama ya chadar ko apne sar par lappet kar iske ek hisse ko cehre par latkaa lena ‘ 
kehlaata hai. 126 

Doosre lafzo’n mein ham keh sakte hain ke hukam e llaahi ki tameel mein musalman aurato’n ne fauran 
ghair mohrim mardo’n se apne cehro’n ko chupaa liya. 

b. Hazrat Ayesha Al bayan karti hain ke ham log haalat e ehraam mein hote, jab qaafle hamare 
saamne se guzarte to ham apni chaadar ko apne cehre par latkaa lete aur jab qaafle guzarte to ham 
apne cehre khol lete. 127 

Is qism ki bahot si hadeese’n hain, jinse pata chalta hai ke Ahed e Nabawi XstL mein jo hijab raaej tha isme 
cehre ka chupaana bhi shamil tha. Fazeelatush Shaikh Safi ur Rahman Mubaarakpuri -Ac- Al ne apni kitab 
‘Abraaz al Haq was Sawaab Fee Mas-ala As Safoor wasl Hijaab’ P47-52 mein aisee 12 hadeese’n naqal ki hain 
jinse cehre ke parde ka sabot milta hai. 

Teesri wajah ye hai ke meri malumaat ki had tak kutub e hadees mein aisee koi ek bhi hadees nahi hai jo apne 
mane mein sareeh ho. Sanad ke lehaaz se saheeh bhi ho aur isme kisi taweel ki bhi gunjaaesh na ho, jisse cehre 

122 Surah Ahzab: 59 

123 Saheeh Bukhari: Kitab us Sahadaat, H2661 & Saheeh Muslim: 2770 
(7020) 

124 Saheeh Bukhari:Kita but Tafseer al Furqan, H4758 & Sunan Abu 
Dawood: 4102 

125 Fathul Baari V8 P490 

126 An Nihaaya Fee Ghareeb ar Riwaayah: V3 P185 

127 Saheeh Sunan Abu Dawood: Kitab ul Manaasik, H1833 



ke parde ke adm wujoob par istedlaal kiya jaa sake. Is silsila mein jitni hadeese’n zikar ki jaati hain wo yaa to 
saheeh nahi, ya phir apne maani mein sareeh nahi hain ya phir in me taweel ki gunjaaesh hai, jiski misaale’n 
aage aa rahi hain. 

Main badi wazaahat ke sath ye kehna chhahu'nga ke asr e haazir mein cehre ke parda ke adm wajoob par jitney 
logo’n ne likha hai, mere nazdeek inme sabse ziyaada zee ilm aur qabil e ehteraam shaqsiyat Allama Albani 
Ail ki hai. Hatta ke hadees ki taseeh o tazeef mein kaafi had tak main khud Allama Albani ^ Al 
par etemaad karta hu’n (jisne meri taleef ka mutala’a kiya hai wo iski gawaahi dega) lekin andhi taqleed nahi. 
Allama Albani ^ Al ki jo kitabe’n hijab se mutalliq hain, khuwah ‘Hijab al Marah al Muslimah’ ke naam 
se ho ya ‘Jilbaab al Marah al Muslimah’ inka hamne ek se zaaed baar mutala’a kiya hai ke is mauzoo par Allama 
Albani ^ Al a^j bejaa takalluf se kaam le rahe hain. Allah inki maghfirat farmaae, inke darjaat ko buland 
kare aur tamaam musalmano aur khusoosan Ahle Hadeeso’n ki taraf se Allah inhe behtar badla ataa farmaae. 
Ameen 

Caho’nti wajah ye hai ke cehra hi insani khubsurati ka asal mazhar hai. Kisi bhi mard o aurat ki khubsurati ka 
andaza iske cehre hi se lagaaya jaata hai aur ye bhi mushaheda hai ke kisi bhi aisi aurat ki taraf nazre’n nahi 
uthtee’n jo mukammal parde ka iltezaam kiye hue ho aur aurat sharai parda se jis qadr aari hoti hai iski taraf 
insani nazare’n khaas kar lalchaai nazre’n uthti dikhaai deti hain. Is liye aqal ka bhi taqaaza hai ke cehre ko 
parde ke hukam mein shamil kiya jaae. Wallah A’alam 

2. Sawaalat 

a. Rasool Allah ka Hazrat Umme Haani Al se kya rishta tha? 

b. Kya Wo Aap Xsfe ke saamne be naqaab aaya jaaya karti thee’n? 

Jawab: Pehle juz ka jawab ye hai ke wo Allah ke Rasool ki chachazaad aur Hazrat Ali Al ki sagi 
bahen thee’n, inka naam ‘Faaqhta’ bataaya jaata hai. Fateh Makkah ke mauqe par musalman huie’n. Fatah 
Makkah se farigh hone ke baad Rasool Allah inke yaha’n tashreef le gae aur 8 raka’at chasht ki namaz 
padhi. Jaisa ke Saheeh Bukhari waghaira mein iska tazkera maujood hai (Ye hadees kutub e sitta mein maujood 
hai, dekhiye: Jame al Usool V6 P110-111) 50 Hijri ke lag-bhag inka inteqaal hua. 

Doosre juz ka jawab ye hai ke meri malumaat ki had tak kisi bhi saheeh hadees se ye sabit nahi ke Hazrat Umme 
Haani Al Rasool Allah ki khidmat mein apna cehra khol kar aaya karti thee’n aur wo bhi aaqhri 
waqt tak inka ye mamool tha. Ye baat qattan qabil e qabool nahi hai, maloom nahi kis daleel ki buniyad par 
aisa kaha jaa raha hai! Aisa mehsoos hota hai ke logo’n ne ye jumla Maulana Maudoodi ki tafseer se liya hai, 
kyou’nke Maulana ne apni tafseer mein kuch aisa hi likha hai. Halaa’nke dalaael se iski taeed nahi hoti. Maulana 
Maudoodi ne Sunan Abu Dawood ki darj e zail hadees ka hawaala diya hai. Ise aap ke saamne rakhte hain jis 
par aap khud bhi ghaur kar sakte hain. 

Hazrat Umme Haani Al bayan karti hain ke Fatah Makkah ke din Hazrat Fatema Al Allah ke 
Rasool ke paas aae’n aur Aap ki baae’n jaanib baith gaee’n aur Hazrat Umme Haani Al ^j Aap 
ke daae’n jaanib baith gaee’n. Itne me ek bacchi ek bartan lekar aai jisme peene ki koi cheez thee. Aap 
ne isse pee kar baaqi maandah sharbat Hazrat Umme Haani Al ko de diya, jise wo pee gaee’n. 
Phir kehne lagee’n: Aye Allah ke Rasool main to roze se thee aur iftar kar diya. Aap ne irshad farmaya: 
Kya koi qazaa roza poora kar rahi thee? Inho’n ne jawab diya: Nahi. Aap ne irshad farmaya: Agar koi nafli 
roza hai to todh dene mein koi harj nahi hai. 

Ye hai wo hadees jiski taraf ishaara karke Maulaana Maudoodi ye baat sabit karna chhahte hainke ‘Aaqhri waqt 
tak Huzoor ke saamne aati rahee’n aur kam az kam mu’n aur cehre ka parda inho’n ne Aap se kabhi 
nahi kiya’ 

Is istedlal par chand eterazaat: 

i. Sunan Abu Dawood mein ye hadees jis sanad aur siyaaq mein marwi hai wo zaeef hai, kyou’nke 

a. Is hadees ki sanad mein ek raavi Yazeed bin Abi Ziyaada hai jo ulama e hadees ke nazdeek zaeef 
hai aur aqeedatan Shia hai. 128 

b. Ye waqea Fatah Makkah ke din ka bayan hua hai, jabke mauriqheen ke nazdeek ye baat 
musallama hai ke Hazrat Umme Haani Ai Fatah Makkah ke din musalmaan huee’n. 129 
Phir wo jis din musalman huee’n is din roza rakhne aur wo bhi nafli roza rakhne ka kya sawal 
banta hai? 

Isi tarha Islam laane ke pehle hi din inhe satar o hijab ke masaael kaise samjhaae jaa sakte hain? 

ii. Is hadees mein mazkoor hai ke is waqt Hazrat Umme Haani -A nafli roze se thee’n, jabke 
Fatah Makkah Ramzan ul Mubaarak mein pesh aaya hai aur ek muqeem ke liye Ramzan ul Mubaarak 
mein nafli roze rakhne ka sawal kaise paida ho sakta hai? 

Allama Albani ^ Ai j ne is hadees ki jo ilmi tehqeeq pesh ki hai iske majmue se sirf itna maloom 
hota hai ke kisi mauqe par Rasool Allah^s^ Hazrat Umme Haani Ai ke ghar tashreef le 
gae. Inho’n ne ziyaafat mein koi peene ki cheez pesh ki jise pee kar Aap ne bartan Hazrat 
Umme Haani ai ko wapas kar diya, bartan mein bacha hua sharbat Hazrat Umme Haani 
W-ie. Ail pee gaee’n. Phir kehne lagee’n ke Aye Allah ke Rasool main roze se thee. Aap 
ne irshad farmaya: Nafli roza rakhne waala shaqs apne roze ko poora karne aur todhne ka iqhteyaar 
rakhta hai. 130 

Is hadees ko padh kar har shaqs ghaur kar sakta hai ke isme naa to zikar hai ke Hazrat Umme Haani 4-^ Ai 
Aap ke saamne beparda haazir hui thee’n aur naa hi Aap ke pehlu mein baith kar baat cheet karne 
aur khaane peene mein mashghool thee’n, balke hadees mazkoor surat e haal to parda ki haalat mein bhi pesh 
aa sakti hai. 

Khulaasa e kalaam ye ke kisi bhi saheeh hadees mein mazkoor nahi hai ke Hazrat Umme Haani ai ^j aaqhir 
waqt tak Aap Xsfe ke saamne cehre ka parda kiye baghair aati jaati thee’n. Nez ye nukta bhi qabil e ghaur hai 
ke Hazrat Umme Haani (Raziallahu Ta’ala Anha) Fateh Makkah ke mauqe par musalman huee’n. Is waqt Aap 
apni umar ke 60 saal poore kar chuke the. Ab agar iske baad kisi mauqe par Aap ki khidamat mein 
haazir huee’n (aur agar ye bhi farz kar liya jaae ke is waqt Hazrat Umme Haani W-a- A apne cehre ko khole 

hue thee’n) to isse ye kaha’n sabit hota hai ke 2 jawan umar chachazaad bhai bahen waghaira ko ye ijaazat ho 
ke wo ek doosre ke saamne baith kar betakalluf bate’n kare’n? aur hotelo’n mein khilwat o jilwat ki parwah 
kiye baghair aae’n jaae’n! shariat iski ijaazat hargiz nahi deti, balke mazkoora waqea se sirf is qadr gunjaaesh 
nikaali jaa sakti hai ke agar fitne ka khauf na ho to chachazaad bhai ya mamu’nzaad bhai waghaira ke saamne 
aurat sharai hudood ko barqaraar rakhte hue (yaani kam az kam cehre par naqaab ya ghooghat dale hue) baaz 
zaroori bate’n kar sakti hai aur inhe caae waghaira pesh kar sakti hai. Wallah A’alam 


128 Targheeb Allah Ta'ala Tehzeeb: P1075 130 Allama Albani ki Saheeh Abu Dawood: V7 P219-215 

129 Seer A'alaam an Nabla: V2 P312 

Sawaal: Teesre sawal ka maa-haasil ye hai ke Hazrat Asma Al ^j jo Hazrat Ayesha Al ^j ki bahen aur 
Rasool Allah^sit ki saali thee’n, kya aaqhir waqt tak cehre ka parda kiye baghair Aap ke saamne aaya 
karti thee’n? 

Jawab: Ye sawal bhi Maulaana Maudoodi ki tafseer mein mazkoor baaz zaeef aur mujmal hadeeso’n ki buniyad 
par maakhuz nateeje se mutassir hokar kiya jaa raha hai. Chunache Maulaana likhte hain: Bakasrat ahadees se 
sabit hota hai ke Hazrat Asma bint Abi Bakr Al jo Rasool Allah^sfe ki saali thee’n. Aap ke saamne 
hoti thee’n aur aqhir waqt tak Aap kea ur inke darmiyan kam az kam cehre aur hath ka koi parda na tha. 
Hajjatul Widaa Rasool AllahXs^ ki wafat se chand mahine pehle ka waqea hai aur is waqt bhi haalat yehi thee. 
Mulaaheza ho Abu Dawood, Kitab ul Haj. 131 

Haq ye hai ke Maulaana ki ye bahot badi bhool hai aur inka ye daawa qata’an be-buniyad hai. Pehle main wo 
hadees naqal kar dena chhahta hu’n jiska hawaala Maulana Maudoodi ne diya hai. 

Hazrat Asma Al bayan karti hain ke ham log Allah ke Rasool ,£%& ke sath haj ke liye nikle, jab maqam 
e a’arj par paho’nche to Aap ne nuzool farmaya aur ham log bhi taher gae. Hazrat Ayesha 4^- Al 
Rasool Allah^sfe ke pehlu mein baitee aur main Hazrat Abu Bakr asc. Al ke pehlu mein baith gai. Allah ke 
Rasool aur Hazrat Abu Bakr Al ^ j ka samaan e safar ek hi ou’nth par inke ek ghulaam ke sath tha, al 

hadees. 

Is hadees se Maulaana ka istedlaal hai ke Hazrat Asma Al Allah ke Rasool ke sath cehra khol kar 
baitee thee’n. Halaa’nke awwalan to ye hadees zaeef hai, jiska sabab Muhammad bin Ishaq ka mudallis hona 
hai, is liye ke Haafiz Munzari likhte hain ke is hadees ki sanad mein Muhammad bin Ishaq Hai. 132 

Nez Saheeh ibne Khuzaima jo Allama Albani ^ Al j kin azar e saani ke baad chapi hai, iske muhaqqiq likhte 
hain ke is hadees ki sanad Zaeef hai, kyou’nke Ibne Ishaq ne is hadees ko A’an Falaan ke seeghe se bayan kiya 
hai. 133 

Allama Albani ^ Al ne Saheeh Sunan Abu Dawood mein is hadees ki ek aur sand ka zikar kiya hai, lekin is 
sanad mein 2 raavi zaeef hain. Ek raavi Esa bin Mua’ammar zaeef aur doosre raavi Muhammad bin Waaqedi 
jhoote hain, is liye ye kisi bhi tarha pehli sanad ko taqwiyyat nahi de sakti. Wallah A’alam 

Saaniyan: is hadees mein kahee’n ye ishaara maujood nahi hai ke Hazrat Asma Al is waqt apne cehre 
ko khol kar baithee hui thee’n aur har shaqs jaanta hai ke safar ke mauqe par ek sath safar karne waale khandan 
is tarha ek doosre ke qareeb baithte hain, lekin isse ye laazim nahia aata ke inke sath safar karne waali ya 
baithne waali aurate’n apne cehre aur mu’n ko khole hue bhi ho’ngi. Balke ye tajruba se saabit hai ke aise 
mauqo’n par sharai parda ka ehtemaam badi asaani se ho sakta hai. 

Maulaana likh rahe hain ke bakasrat ahadees se ye sabit hota hai ke aqhir waqt tak Allah ke Rasool aur 
Hazrat Asma Al ke darmiyan koi parda nahi tha, jabke mujhe to 2-4 aisee hadeese’n bhi nazar nahi 
aae’n, jin mein is soorat e haal ka zikar ho aur agar zer e bahes jaisee hadeeso’n se istedlaal hai to wo kisi bhi 
tarha cehre ke khule rakhne ki daleel nahi hain aur naahi hadeeso’n mein kahee’n bareek ishaara hai ke Hazrat 
Asma tfric. Al apne cehre ko khol kar baithti thee’n. Is silsila mein jo hadees sabse waazeh aur khuli daleel 
ke taur par pesh ki jaati hai wo darj e zail hai: Hazrat Ayesh Al ^ j bayan karti hain ke ek baar Hazrat Asma 
W-ie. Al Allah ke Rasool ki khidmat mein hazir huee’n. Is waqt inke jism par ek bareek sa kapda tha, 
Aap ne inse mu’n pher liya aur farmaya: Aye Asma! Jab aurat baligh ho jaae to iske liye jaaez nahi hai ke 
is (cehre) aur is (gatthe tak dono’n hatho’n) ke alaawa jism ka koi aur hissa nazar aae. 134 


131 Tafheem ul Quran: V3 P388 133 Saheeh Ibne Khuzaima V4 P198, H2679 

132 A'aun al Ma'abood V55 P264 134 Sunan Abu Dawood: Kitab ul Libaas, H4104 

Jo hazraat cehre ke parde ke qaael nahi hain wo is hadees ko bade zordaar andaaz se pesh karte hain, halaa’nke 
kai etebaar se ye hadees daleel nahi ban sakti: Ye Hadees zaeef hai, ahle ilm ne 3 wajooh se is hadees ko zaeef 
qaraar diya hai: 

a. Hazrat Ayesha Al ^j se riwayat karne waale raavi ka naam Khalid bin Dareek hai aur Hazrat Ayesha 

Ail se inki mulaqaat nahi saabit hai, is liye Imam Abu Dawood ^ Al a^j is hadees ko naqal 
karne ke baad farmate hain ke ye hadees mursal hai, kyou’nke Khalid bin Dareek ki mulaqaat Hazrat 
Ayesha Al se nahi hai. 135 

b. Is hadees ko Khalid bin Dareek se Qadaatah ne riwayat kiya hai aur Qataadah se riwaayat karne waale 
raavi Saeed bin Basheer hain aur Saeed bin Basheer ko ulamaa e fan ne zaeef qaraar diya hai. 136 

c. Hijrat e Nabawi XsiL ke waqt Hazrat Asma Al jawa’n umar thee’n, khalis islami mahool mein 
parwarish hui thee, is liye ye bahot hi ghair ma’aqool baat hai ke wo Aap XstL ke saamne haya soz 
libaas pahen kar aajaae’n. 

Agarche Allama Albani ^ Al a^j ne muta’addid wajooh se is hadees ko hasan qaraar diya hai lekin 
nafse qissa yaani Hazrat Asma Al ^j ke is qadar bareek libaas pahen kar khidmat e Nabavi 

mein hazir hone ke zaeef hone ka iqraar kiya hai, jaisa ke is hadees se mutalliq ‘Jilbaab al Marah’ mein 
jo tehqqe pesh ki hai, isse zaahir hai. 

Agar is waqe ko maan bhi liya jaae to is waqe ki koi tareeq mazkoor nahi hai, naa mazkoora hadees 
mein aur naa hi kisi aur mein, ye waqe parde ke ayat ke nuzool se pehle ke hai ya baad ka. Kyou’nke 
khud Hazrat Asma Al se sabit hai ke wo haalat e ehraam mein apne cehre ka parda ajnabi 
mardo’n se karti thee’n. 137 

Qissa muqhtasar ye hai ke Hazrat Asma Al ^j se mutalliq na to ye kaha jaa sakta hai ke wo aqhir 
waqt tak Aap XstL ke saamne cehre aur hath ko chupaae baghair aati thee’n aur naa hi ye sabit hai ke 
Allah ke Rasool ne ayat e hijab nazil hone ke baad inhe apne cehre aur hatho’n ko khula rakhne ki 
ijaazat di, naahi apne saamne aur naahi aam logo’n ke saamne. Wallah a’alam. 

Sawal: Aap ne Fatema bint Qais Al ko Abdullah bin Umme Maktoom ^ Al ke yaha’n Iddat 
guzarne ka hukam kyou’n diya? 

Jawab: In Sahabiyya ka naam Hazrat Fatema bint Qais (Raziallahu Ta’ala Ana) hai. Badi mashoor Sahabiyya hain 
aur Awwaleen Muhajeraat mein inka shumaar hai. Jis qissa se mutalliq aapne sawal kiya hai wo Kutub e hadees 
mein kuch is tarha hai ke inki shadi Abu Hafs bin Umru naami ek Sahabi Al se hui thee. Lekin dono’n 
ka aapas mein nabha na ho saka, is liye inke shauhar ne inhe talaaq dedi aur jab aaqhri talaaq di to is waqt wo 
Madina Munawwara mein maujood nahi the, balke Yemen ki taraf jahad par gae hue the. Isi liye inho’n ne Ek 
Sahabi Al ^j ke zariye se Hazrat Fatema ke kharch ke liye kuch samaan bheja jo Hazrat Fatema Al ^j 
ko mamuli mehsoos hua, is liye iski shikayat lekar wo khidmat e Nabawi XstL mein haazir huee’n aur apne 
kharch ka mutaalba kiya. Aap ne farmaya: choo’nke abh tumhe aaqhri talaaq di gai hai, is liye tumhe apne 
shauhar se nafqa lene ka haq paho’nchta hai aur naahi rahaaesh ka, kyou’nke nafqa o sakna is aurat ka haq 
hota hai jisse iska shauhar iddat ke andar rujoo kar sakta hai. Is liye turn aisa karo ke Hazrat Umme Shareek ke 
yaha’n muntaqil ho jaao aur wahee’n iddat ke ayyam poore karo. Phir Aap XstL ne kuch soch kar farmaya ke 
Hazrat Umme Shareek aisee aurat hain ke inki saqhawat ki wajah se Sahaba ka bakasrat aana jaana rehta hai. 
Tumhare liye waha’n parde ka iltezaam mushkil hoga. Mujhe khatra hai ke agar tumne kabhi apni chadar utaari 


135 Sunan Abu Dawood: V4 P258 137 Mustadrak al Haakim VI P454, H1668 

to koi tumjhe is haal me dekh lega aur ye tumhe nagawaar guzrega. Isl iye apne chachazaad bhai Hazrat 
Abdullah bin Umme Maktoom Ai ke yaha’n iddat guzaaro. Wo nabeena aadmi hain. Agar wahan tumne 
apni chadar utaar kar rakh bhi do to wo tumhe dekh na sake’nge aur jab tumhari iddat khatam ho jaae to apne 
baare mein jaldi se kaam na lena, balke hame mutla’a karna. Ilaa Aaqhir ai Qjssa 

Ye qissa Muslim, Sunan Abu Dawood aur Musnad Ahmad waghaira mein tafseel se marwi hai. 

Ye hai is qisse ka ibtedaai hissa jisse mutalliq aapne sawal kiya hai, lekin ye wazeh nahi hai ke aap log is qissa 
se mutalliq kya dariyaft karna chhahte hain? Shayad aap ye kehna cahte hain ke is hadees se bhi logo’n ne is 
par istedlal kiya hai ke cehre ka chupaana parde mein daqhil nahi hai. Chunache Allama Albani ^ Al ne 
is qissa se kush is tarha istedlal kiya hai ke Rasool AllahXstt ne Hazrat Fatema Ai se farmaya: Mujhe 
khauf hai ke Hazrat Umme Shareek ke yaha’n tumhari chadar yaani dupatta girjaaega to koi tumhe dekh lega. 
Iska wazeh matlab ye hai ke agar sar par dupatta ho aur cehre par kuch na ho to iska dekhna jaaez tha. 

Lekin is istedlal mein kitna wazan hai? Iska andaza aap lagaa sakte hain. Is hadees ka talluq cehre ke parde ya 
adm parda se door ka bhi nahi hai, balke soorat e haal ye thee ke Allah ke Rasool XjiL ne Hazrat Fatema 
Ai ko awwalan Hazrat Umme Shareek Al ke yaha’n iddat guzaarne ke liye kaha, lekin jab ye socha 
ke Hazrat Umme Shareek Ai ^j ki maaldaari aur saqhawat aur logo’n par kasrat se kharch karne ki wajah 
se inke paas logo’n ki aamad o raft ka silsila jaari hi rehta tha, jiski wajah se ek jawan aurat ka waha’n waqt 
guzaarna mushkil tha, is liye inhe ek aisee aurat ke paas iddat guzarne ka hukam diya jiska shauhar: 

Awwalan to inhi ke khandaan se tha. 

Saaniyan aankho’n ki beenai se mehroom tha aur waazeh rah eke aise ghar mein aurat azaadi ke sath baghair 
hijab ka lehaaz rakhe bhi reh sakti hai. Ye hai asal qissa. Wallahu A’alam 

